Aj francúzsky prezident Hollande, nový, ktorý hovorí, že ideme znížiť vek odchodu do dôchodku.

Vláda prezidenta F.Hollanda naozaj plánuje prijat dekrét o ciastocnom návrate k 60tim rokom ako veku odchodu do dôchodku, namiesto terajších 62. Avšak toto nové nariadenie sa nebude týkat celej populácie, ale len jej casti, preto hovoríme o ciastocnom návrate. Francúzska vláda má na programe tieto zmeny dokoncit zaciatkom júla tohto roku, po konzultácii so Štátnou Radou (Conseil d'État) a dôchodkovou pokladnicou. Reforma by sa týkala obcanov, ktorí zacali pracovat vo veku 18-19 rokov a prispievali do štátnej dôchodkovej pokladnice po dobu, ktorá sa vyžaduje zákonom, teda 41 rokov. Predpokladá sa (Le Figaro) , že táto zmena by sa týkala jedného budúceho dôchodcu z troch, alebo štyroch. Podla odhadov denníka Libération teda celkovo 100 000 -120 000 ludí rocne.

(Le Figaro)
Libération


Ten výsledok je taký, že 3/4 poslankýň, poslancov župného zastupiteľstva sú za túto širokú pravicovú koalíciu a vyslovene rovnako taký, že strana Smer tam mala 14 poslankýň poslancov v uplynulom období a teraz má iba jedného.

Podľa údajov Štatistického úradu SR bol vo voľbách 2013 do zastupiteľstva Bratislavského samosprávneho kraja zvolený len jeden poslanec za stranu SMER. Celkovo má zastupiteľstvo 44 poslancov, z toho 34 kandidovalo v posledných voľbách za koalíciu strán SDKÚ - DS, SZ, OKS, SMK-MKP, SaS, MOST-HÍD a KDH. V minulom období (2009-2013, pozn.) bolo v zastupiteľstve BSK skutočne 14 poslancov za stranu SMER resp. koalíciu SMER, ĽS-HZDS, SZS, HZD. Výrok teda hodnotíme ako pravdivý.

údajov zastupiteľstve


Takže zakomponovali (pri predaji Telecomu, pozn.) do zmluvy takzvané predkupné právo. To znamená, že Deutsche Telekom má predkupné právo.

Je pravdou, že v privatizačnej zmluve je predkupné práva Deutsche Telecom na 49% akcií Telecom, ktoré vlastní štát. 51% akcií Telekomunikácii bolo predaných Deutsche Telecomu v roku 2000. Výrok hodnotíme ako pravdivý. Pravda (16.2.2014): Ak by sa totiž väčšinový nemecký akcionár rozhodol nevyužiť predkupné právo stanovené v privatizačnej zmluve uzavretej počas Dzurindovej vlády , akcie by si mohol kúpiť prakticky ktokoľvek a neskôr by mal právo na každoročné dividendy z firmy. Túto možnosť obsahuje memorandum, ktoré tento týždeň podpísal štát s nemeckým väčšinovým vlastníkom Deutsche Telekom. SITA (13.2.2014): Štát musí o predaji rokovať prednostne s Deutsche Telekomom. Nemci totiž majú na štátom vlastnený balík akcií predkupné právo. To, či ho aj využijú, však zatiaľ známe nie je. "Dnes toto právo ani neprijali, ani sa ho nevzdali. Je to otázkou budúcich rokovaní," povedal Jurikovič. Podľa Lipšica má 49-percentný podiel hodnotu zhruba 800 miliónov až 1 miliarda eur.

predaných Pravda SITA


A ja som bol preto, na pozvanie pána premiéra Orbána, na južnej schengenskej hranici maďarsko-srbskej, kde sám Viktor Orbán povedal, že za posledné mesiace eviduje extrémny nárast (migrantov, pozn.), dokonca na maďarskej.

Je pravda, že Peter Pellegrini navštívil maďarsko-srbskú hranicu práve na pozvanie Viktora Orbána, ktorý informoval o prudkom náraste pokusov o nelegálne prekročenie maďarských hraníc. Do Európy sa podľa neho chystá až 100 tisíc migrantov. Tvrdenie Petra Pellegriniho hodnotíme ako pravdivé. 13. februára 2020 navštívil predseda vlády Peter Pellegrini južnú hranicu Maďarska spolu s maďarským premiérom Viktorom Orbánom. Stretnutie sa uskutočnilo na maďarsko-srbskej schengenskej hranici pri obci Röszke. Stretnutie sa uskutočnilo na návrh Viktora Orbána. Dôvodom mal byť prudký nárast pokusov o nelegálny prechod maďarských hraníc - za tento rok viac ako 5 tisíc. Orbán povedal, že na tzv. Balkánskej ceste do Európy sa v súčasnosti pohybuje okolo 100 tisíc migrantov. TASR o stretnutí informovala : „ Orbán varoval pred rastom tlaku migrantov na južné hranice Maďarska a zdôraznil, že so zlepšením počasia bude prichádzať čoraz viac migrantov k hraniciam, pričom mnohí z nich to robia organizovaným spôsobom. Za hranicami čaká stotisíc migrantov na vstup na územie Európskej únie.”

navštívil uskutočnilo informovala


Pokiaľ ide o ostatné zásahy, ako išlo o zníženie DPH, sme všetko splnili do poslednej bodky.

vláda znížila DPH na lieky, zdravotnícke pomôcky, knihy a tlač. Nie na potraviny, ako sľubovala.

vláda


V roku 2010-2012 so schránkovými firmami neurobili absolútne nič. Absolútne nič.

Počas vlády Ivety Radičovej bol dvakrát novelizovaný zákon o verejnom obstarávaní. Vďaka týmto novelám sa zvýšila transparentnosť vo verejnom obstarávaní, ani jedna z nich sa však nevenovala otázke sídiel firmy a daňových únikov. Tomu sa mala venovať plánovaná tretia novela, ktorá však nestihla počas vlády Ivety Radičovej prejsť legislatívnym procesom. Je tak pravdou, že počas vlády Ivety Radičovej nebol prijatý zákon, ktorý by ošetroval súťaženie schránkových firiem, nie je však pravdou, že by sa tejto téme vláda nevenovala. Výrok hodnotíme ako zavádzajúci, pretože ním Robert Fico vylepšuje pozíciu svojej vlády. Prvá novela (.pdf) sa venovala najmä otázkam kontroly a transparentnosti verejného obstarávania. Posilnené bolo napríklad využívanie elektronických aukcií.

Prvá novela
Druhá novela
Transparency
sme.sk


Generálny prokurátor teraz už začína konať. Volá nás, aj mňa vraj. Ja som s to dozvedel z novín. Na nejaké vysvetlenie, výsluch.

D. Trnka posunul kauzu okolo podplácania poslancov pri voľbe GP na Špeciálnu prokuratúru. Podľa informácií HN , chce v tejto veci okrem B.Bugára vypočuť aj I. Radičovú, R. Sulíka a I. Matoviča.

HN


Pozrite sa, zákon (o SIS, pozn.) hovorí 2 veci. V § 2 v odseku 5 hovorí, že informačná služba poskytuje informácie ústavným činiteľom, prezidentovi, NR, vláde a jaj členom, ktoré sú potrebné pre ich rozhodovanie. Informácie o spáchaní trestnej činnosti informačná služba poskytuje priamo útvarom PZ a prokuratúry.

Zákon o Slovenskej informačnej službe : § 2 Úlohy informačnej služby (4) Informačná služba poskytuje Národnej rade Slovenskej republiky, prezidentovi Slovenskej republiky a vláde Slovenskej republiky informácie významné pre ich činnosť a rozhodovanie. (5) Informačná služba poskytuje informácie o trestnej činnosti útvarom Policajného zboru a prokuratúry, a to najmä o páchaní organizovanej trestnej činnosti. Nevyhnutné informácie poskytuje aj iným štátnym orgánom, ak ich potrebujú na zamedzenie protiústavnej alebo protiprávnej činnosti. Informácie, ktoré uvádza Dzurinda sa nachádzajú v odsekoch (4) a (5). Dátum zverejnenia analýzy: 23.01.2012 Naspäť Nahlásiť chybu

Zákon o Slovenskej informačnej službe


... sme medzi piatimi najhoršími krajinami (na základe reálnej výšky deficitu v 2016, pozn.) a od Slovenska horšie sú krajiny ako Taliansko, Španielsko, Francúzsko a Belgicko.

Hodnotiac hospodárenie Slovenska v kontexte výšky deficitu štátneho rozpočtu, bolo skutočne Slovensko 5. najhoršie medzi krajinami eurozóny (teda bolo 5. z 19 krajín). Deficit dosiahol 2,2 % HDP. Najhoršie bolo Španielsko s deficitom 4,5 % a najlepšie Luxembursko s prebytkom 1,6 % HDP. Horšie ako Slovensko dopadli okrem Španielska aj krajiny Taliansko, Francúzsko a Belgicko. Priemer salda štátnych rozpočtov krajín eurozóny bol pritom deficit na úrovni 1,5 % HDP. Výrok hodnotíme ako pravdivý.


Viete o tom, pán Blaha, že sme štát v Európskej únii, ktorý má najviac práce v noci?

Podľa najnovších údajov Eurostatu má Slovensko z celej Európskej únie najväčší podiel zamestnancov, ktorí pracujú pravidelne v noci. Tieto údaje pochádzajú ešte z roku 2021, aktuálnejšie však k dispozícii nie sú. Výrok Jozefa Hajka preto hodnotíme ako pravdivý.

Posledné údaje Štatistického úradu EÚ hovoria o tom, že Slovensko má z celej Európskej únie najväčší podiel zamestnancov v aktívnom veku, ktorí pracujú pravidelne v noci. Tento netradičný pracovný čas sa týka 11% pracujúcich Slovákov, čo je v prepočte vyše 280-tisíc pracujúcich.

Na Slovensku pracuje v noci vyššie percento obyvateľstva ako v okolitých krajinách . V Maďarsku nočnú prácu vykonáva 4,8 %, v Česku 4,2 % a v Poľsku len 2 % z celkového počtu zamestnancov.

Štúdia Konfederácie odborových zväzov (KOZ) SR aj na základe údajov o práci v noci upozorňuje , že z hľadiska podielu napätých pracovných miest je slovenská pracovná situácia najhoršou v EÚ. KOZ považuje slovenský ekonomický model, ktorý funguje na systéme nízkych miezd a vysokom počte odpracovaných hodín, za prežitok, ktorý musíme inovovať a reformovať.

údaje
má
okolitých krajinách
upozorňuje


...ale v roku 2011 už hovoríte o zastavení hospodárskeho rastu, poklese, hovoríte o trojnásobnej inflácii a hovoríte o zastavení rastu zamestnanosti...

nevieme kto a kde má hovoriť " o zastavení hospodárskeho rastu, poklese, hovoríte o trojnásobnej inflácii a hovoríte o zastavení rastu zamestnanosti ."


Pokiaľ si dobre pamätám, tak práve to bola vláda Ivety Radičovej, ktorá hneď po príchode zastavila dva dobre pripravené projekty na výstavbu 105 km diaľnic, ide o severný úsek od Žiliny až po Košice s odôvodnením, že to vraj je nejaké drahé a rôzne podobné argumenty, o ktorých určite ešte dnes tu budeme hovoriť.

Je pravda, že po nástupe vlády I. Radičovej došlo k zrušeniu PPP prijektov - PPP 1 a 3 v dôsledku čoho došlo k zastaveniu vykonávania prípravných prací v podstate na celom úseku D1 medzi Žilinou a Prešovom. Minister dopravy J. Figeľ však argumentuje tým, že k zastaveniu neprišlo keďže výstavba sa ešte ani nezačala,doteraz sa vykonávali len prípravné práce. V prípade prvého balíka PPP vypršala platnosť koncesnej zmluvy a teda zanikla. V prípade tretieho sa vláda rozhodla stavať tento úsek pomocou inej formy financovania ako PPP, s tým, že tunel Višňové sa má začať stavať budúci rok. Vláda I Radičovej argumentovala taktiež možnosťou úspory až 700 mil. Eur pri zrušení PPP projektov pripravených Smerom-SD. Náklady na výstavbu týchto štyroch úsekov pri ich realizácii prostredníctvom PPP projektov dosahovali spolu 1129,9 mil. eur. 1.balík PPP projektov bol kvôli nedodržaniu zmluvných podmienok zrušený na jar 2011 a v lete boli vyhlásené nové tendre pre výstavbu spomínaných úsekov. Zo získaných údajov po uzavretí verejného obstarávania je odhadovaná úspora nákladov až 697 mil. eur.

PPP 1
3
prvého
stavať
nové tendre


On sa reálne, dôchodkový vek, akoby mierne posúva, pretože bol stanovený taký mechanizmus, ktorý sa dotýka žien a tým aby sme docielili zjednotenie toho dôchodkového veku, tak reálne teda dochádza k postupnému narastaniu dôchodkového veku už v súčasnosti.

Podľa portálu openiazoch.zoznam.sk sa dôchodkového žien týkajú nasledujúce pravidlá: "Zákonom stanovený dôchodkový vek žien sa postupne predlžuje na 62 rokov. Do 31. decembra 2003 bol dôchodkový vek pre ženy 53 – 57 rokov veku, a to v závislosti od počtu vychovaných detí. Novo určený dôchodkový vek 62 rokov sa v praxi nezačal uplatňovať hneď od 1. januára 2004, ale „starý“ dôchodkový vek sa postupne predlžuje. Predlžovanie dôchodkového veku žien je rozložené na obdobie od roku 2004 do roku 2014. Po roku 2014 už bude pre všetky ženy platiť dôchodkový vek 62 rokov bez ohľadu na to, koľko má žena detí."

openiazoch.zoznam.sk


My sme si držali 2,5 roka v podstate stabilne alebo dva roky vlastne od volieb stabilne okolo tých 8-9 percent preferencií. Potom, ako vznikla strana Sieť, tak to sa prejavilo aj u nás, aj v SDKÚ, v SaS. Vo všetkých týchto stranách pravicových jedno dve percentičká odbudli a tým pádom aj v našom prípade je to to isté, že sa teraz držíme niekde medzi 6-7 percentami.

Nakoľko reálne hodnoty prieskumov sa v princípe zhodujú s tým, čo spomína Matovič, výrok hodnotíme ako pravdivý. Preferencie OĽaNO sa pohybovali približne na úrovni na úrovni 8-9 percent a v máji 2014 (kedy bola predstavená strana Sieť) klesli preferencie spomínaných strán. Strana Sieť bola predstavená 26.4.2014. Vplyv tejto udalosti na preferencie voličov sa teda dá predpokladať od mája 2014. Podľa prieskumov agentúry Focus sa volebné preferencie strany OĽaNO od júna 2012 do mája 2014 (teda do obdobia, kedy bolo oznámené založenie strany Sieť) pohybovali na úrovni 6 - 9,7%. V máji 2014 došlo k prepadu na 5,3%, teda konkrétne o 3,8%. Podľa posledných dostupných prieskumov zo septembra tohto roku má OĽaNO 7,7 percent preferencií.

predstavená prieskumov prieskumoch


Na odposluch musíte mať pečiatku, podpis, ktorá osoba...

Na výkon odposluchu potrebujú štátne orgány podľa zákona č. 166/2003 Z. z. kladné stanovisko krajského alebo Špecializovaného trestného súdu, ktoré prichádza vo forme písomného súhlasu zákonného sudcu. K formálnym aspektom rozhodnutia o použití odposluchu, resp. informačno-technických prostriedkov, takisto patrí dostatočná identifikácia sudcu, ktorý rozhodnutie vydal. Rozhodnutie musí obsahovať podpis aj pečiatku sudcu. Výrok hodnotíme ako pravdivý.

Aspektom, ktoré musí spĺňať každé súdne rozhodnutie o použití informačno-technických prostriedkov (aj odposluchu), sa vo svojej štúdii v Bulletine slovenskej advokácie venuje advokát a odborný asistent katedry trestného práva fakulty práva Janka Jesenského Vysokej školy

v Sládkovičove Mgr. JUDr. Zoltán Perhács, PhD. K formálnym aspektom rozhodnutia na výkon odposluchu Perhács uvádza: “ Sudca, ktorý rozhodnutie vydáva, musí byť riadne identifikovaný, nepostačuje iba jeho parafa, resp. nečitateľný podpis ” ( .pdf , s. 21). Ďalej možno uviesť, že “ formálne nedostatky rozhodnutia, medzi ktoré patrí aj absencia prezentačnej pečiatky, môžu vyvolávať pochybnosti o jeho autentickosti ” ( .pdf , s. 21). Rozhodnutie súdu teda musí obsahovať podpis a pečiatku sudcu, ktorý v danom prípade rozhodoval .

Spomínaný zákon zákon č. 166/2003 Z. z. sa ďalej venuje situácii, kedy môže byť získaný záznam použitý ako dôkaz. Ak to vyhotovený záznam umožňuje, je k nemu potrebné pripojiť jeho doslovný prepis, ktorý vyhotoví príslušník Policajného zboru SR vykonávajúci odpočúvanie, a to s uvedením údajov o mieste, čase a zákonnosti vykonávania odpočúvania. Prepis je v neoficiálnej podobe dostupný napríklad na portáli Pravda .

Začiatok súdnych sporov medzi Generálnou prokuratúrou a Štefanom Harabinom môžeme hľadať vo vyjadrení bývalého generálneho prokurátora Dobroslava Trnku, ktorý 9. septembra 2008 potvrdil, že prepis telefonického rozhovoru Harabina s údajným mafiánom Bakim Sadikim je autentický a je súčasťou dohľadového spisu. Štefan Harabin sa najprv domáhal nemajetkovej ujmy na mene vo výške 300 000 eur. Okresný súd Bratislava I mu ešte v roku 2012 prisúdil polovicu, s čím však Krajský súd v Bratislave nesúhlasil. Spor pokračoval sériou odvolaní zo strany Generálnej prokuratúry, ktorá sa odvolala aj proti poslednému rozhodnutiu Okresného súdu Bratislava I z 10. apríla 2018.

„ Okresný súd Bratislava I na pojednávaní 10. apríla 2018 rozhodol tak, že žalobcovi priznal nemajetkovú ujmu vo výške 150 000 eur. Rozsudok nie je právoplatný, “ uviedol pre TASR hovorca Krajského súdu v Bratislave Pavol Adamčiak. Prokuratúra má Štefanovi Harabinovi platiť odškodnenie za nesprávny úradný postup. Generálna prokuratúra dôvody svojho odvolania však nespresnila.

zákona č. 166/2003 Z. z.
.pdf
.pdf
zákon č. 166/2003 Z. z.
Pravda
prepis
TASR


Ja nebudem komentovať, tuto pán Klus bol niekedy politológ, ktorý tu dva roky alebo tri roky komentoval politické dianie. Dnes je z neho politik a vzdal sa toho svojho nezávislého postavenia, ktoré už aj vtedy otázka je, či mal, či nie, keď už chcel byť politicky aktívny

Martin Klus je vyštudovaným politológom . Je pravdou, že Klus sa v minulosti pravidelne vyjadroval k aktuálnemu politickému dianiu. Písal komentáre pre Hospodárske noviny , kde sa vyjadroval napr. k prezidentským voľbám 2014 alebo voľbám do VÚC 2013 . Býval tiež pravidelným odborným hosťom v televízii TA3 . Možno povedať, že tam ako hosť vystupoval pri mnohých podstatných udalostiach v rámci politickej scény: napr. kauza gorila a pád vlády v roku 2012 , prezidentské voľby 2014 alebo k menovaniu komisárov do Európskej komisie v roku 2014. Ako politický analytik pôsobil od roku 2009 do 2014. V decembri 2014 vstúpil do strany SaS, pričom je taktiež poslancom MsZ Banská Bystrica. Výrok hodnotíme ako pravdivý. Vo svojej odbornej kariére pôsobil Klus ako docent na Katedre politológie, Fakulty politických vied a medzinárodných vzťahov, Univerzity Mateja Bela v Banskej Bystrici alebo ako docent na Katedre politológie, Fakulta sociálnych vied, Univerzity sv. Cyrila a Metoda v Trnave a na mnohých ďalších, nielen akademických pozíciách. Od roku 2010 - 2014 pôsobil ako prorektor pre zahraničné styky, vzťahy s verejnosťou a vykonával publikačnú činnosť na Univerzite sv. Cyrila a Metoda v Trnave. Od novembra do decembra 2014 pôsobil ako prorektor pre medzinárodnú spoluprácu a vzťahy s verejnosťou na Univerzite Mateja Bela v Banskej Bystrici. V súčasnosti pôsobí ako poslanec MsZ Banská Bystrica a tímlíder strany SaS pre zahraničnú politiku a politický systém

politológom
Hospodárske noviny
prezidentským voľbám 2014
VÚC 2013
TA3
kauza gorila a pád vlády v roku 2012
prezidentské voľby 2014
Európskej komisie
pôsobil
odbornej kariére
pôsobí


Napríklad na minimálnu mzdu je naviazaná maximálna odmena obecného poslanca, ktorá už nebude dnes 8 700 eur, ale 10 tisíc eur v budúcnosti. Smer má 5 tisíc poslancov.

Vymeranie odmeny obecného poslanca definuje zákon č.369/1990 Zb. o obecnom zriadení, ktorý bol neskôr novelizovaný a boli spresnené podmienky pre odmeňovanie poslancov. V zákone sa neuvádza presná výška maximálnej odmeny obecného poslanca, výška odmeny musí byť v súčasnosti schválená starostom. Určenie maximálnej odmeny pre poslancov obecných zastupiteľstiev má byť predmetom chystanej novely tohto zákona, tá je však v štádiu príprav a nemá zatiaľ presné vymedzenie. Výrok môžeme zhodnotiť ako nepravdivý, kedže výšku maximálnej odmeny si určuje obec sama.

zákon
Zákon
piatej
novelizovaná
presne
samosprávneho kraja
minimálnej mzdy


(...) v nevýrobnej sfére (...) štát tam má 350 tisíc zamestnancov.

Počet uvádzaný premiérom Ficom, 360 000 zamestnancov štátnej správy, sa približne zhoduje s údajom uvádzaným v rozpočte pre rok 2016, ale len po odpočítaní počtu zamestnancov, ktorý bol v tomto rozpočte navýšený na základe metodickej zmeny. Výrok preto hodnotíme ako pravdivý. Podobné výroky Demagog.SK riešil aj v minulosti, napríklad 24. januára 2016v relácii O 5 minút 12. Návrh rozpočtu(. pdf ,s.42) ráta pre rok 2016 s väčším počtom zamestnancov verejnej správy: " V roku 2016 sa očakáva v sektore verejnej správy zamestnanosť na úrovni 407 tis. osôb. V tomto čísle je premietnutá metodická zmena súvisiaca so zaradením ďalších nových organizácií medzi subjekty verejnej správy, predovšetkým zdravotníckych zariadení (v počte cca 44,5 tis. osôb) a v nepatrnej miere aj novovzniknutých fondov. " Bez metodickej zmeny, teda po odpočítaní 44 500 zamestnancov, by bolo v štátnej správe zamestnaných 362 500 ľudí, a toto číslo je približne rovnaké, ako údaj uvedený Ficom. Daný rozpočet tiež uvádza, že pre rok 2015 bol plánovaný počet zamestnancov 359 973. Koncom roka 2014 hovoril vedúci Úradu vlády SR o 381 000 zamestnancoch štátnej správy. Číslo 380 000 vtedy potvrdil aj INESS . Dátum zverejnenia analýzy: 15.02.2016 Naspäť Nahlásiť chybu

24. januára
pdf
vedúci
INESS


Veď to, že dnes 20 krajín EÚ z 27, využíva možnosť, že z peňazí EÚ môžu pomôcť ľuďom, ktorí sú v hmotnej núdzi.

Tlačová správa Európskej komisie k tomuto programu hovorí : "EÚ schválila potravinovú pomoc pre osoby v núdzi na rok 2011 vo výške 500 miliónov eur. Riadiaci výbor pre jednotnú organizáciu spoločného trhu hlasoval o plánoch potravinovej pomoci predložených členskými štátmi v rámci Programu pomoci pre osoby v núdzi na rok 2011. Počas budúceho roka bude program využívať 20 členských štátov."


tento rok sme zverejnili, respektíve umožnili sme to, že nie je daňovým tajomstvom mať informáciu o tom, ktorá firma aké dane platí.

V roku 2013 bola v NR SR schválená novela zákona o správe daní (daňový poriadok), s účinnosťou od 1. januára 2014. S účinnosťou od 01. januára 2014 sa rozširuje definícia toho, čo sa nepovažuje za porušenie daňového tajomstva. Porušením daňového tajomstva už nie je napríklad oznámenie mena, priezviska a adresy fyzickej osoby alebo názvu a sídla právnickej osoby tomu, kto v prospech účtu tejto osoby uskutočnil platbu. Porušením daňového tajomstva nie je ani sprístupnenie čísla účtu na webovom sídle Finančného riaditeľstva SR, ktoré bolo daňovému subjektu pridelené. Daňovým tajomstvom však zostáva informácia o daňovom subjekte, ktorá sa získa pri správe daní. Výrok preto hodnotíme ako nepravdivý.

Zákon


Nie, ja sudcom ostávam, len sa mi prerušuje výkon funkcie sudcu.

Dva dni po vyjadrení Štefana Harabina začala byť účinná novela Zákona o sudcoch, kde pribudli viaceré ustanovenia. V § 30, ods. 9 pribudla veta, že „za výkon aktívnej politickej činnosti sa považuje aj kandidovanie na kandidátnej listine politickej strany alebo politického hnutia vo voľbách do národnej rady a vo voľbách do Európskeho parlamentu.” Podľa § 19 po novom „za vzdanie sa funkcie sudcu sa považuje aj podpísanie vyhlásenia, v ktorom sudca vyjadrí súhlas so svojou kandidatúrou na kandidátnej listine politickej strany alebo politického hnutia vo voľbách do národnej rady a vo voľbách do európskeho parlamentu…” Výrok preto považujeme za nepravdivý.

začala


Áno, zároveň s tým, že nám chýbajú pľúcne ventilácie nám chýbajú aj ľudia, ktorých musíme za teraz relatívne krátky čas zaškoliť. Tam ale aj samotný výrobca nám veľmi výrazne v tomto pomôže,aj sme dohodli vlastne v podstate to zaškoľovanie. Nič špeciálne navyše to nebude stáť.

Vychádzajúc z druhého štátneho modelu šírenia sa koronavírusu Slovensku stále chýbajú pľúcne ventilácie. Ich výrobca - firma Chirana - pre Demagóg.SK potvrdil, že štátu zadarmo pomôže so zaškolením lekárov. Tvrdenie Igora Matoviča preto hodnotíme ako pravdivé. CHÝBAJÚCE PĽÚCNE VENTILÁCIE Prvý model šírenia koronavírusu predstavili analytici Inštitútu zdravotnej politiky (IZP) 17. marca 2020. Pri najprísnejšom scenári model predpovedal , že začiatkom júna by intenzívnu zdravotnú starostlivosť - a teda možno aj pľúcnu ventiláciu - potrebovalo asi 2500 pacientov, v polovici - na vrchole - na až 3300 pacientov. V poradí druhý model šírenia koronavírusu predstavili analytici Inštitútu zdravotnej politiky (IZP) 29. marca 2020. Pri nízkej mobilite obyvateľstva, ktorá platila v čase relácie - t.j. 4. apríla 2020 - očakávali vrchol epidémie v polovici júla 2020. Pacientov, ktorí by pri tomto scenári potrebovali intenzívnu zdravotnú starostlivosť - a teda možno aj pľúcnu ventiláciu - by bolo 947 . Pôvodne - na začiatku pandémie - mal štát k dispozícii cca 450 ventilácií použiteľných pre pacientov s koronavírusom. 4. apríla 2020 podpísalo Ministerstvo zdravotníctva podpísalo 4. apríla 2020 zmluvu na dodávku 300 pľúcných ventilácií s firmou Chirana. Ak by platil druhý model IZP, štátu by stále chýbalo asi 200 pľúcných ventilácií. ZAŠKOĽOVANIE Podľa infektológa Petra Sabaka je optimálne, ak pľúcnu ventiláciu obsluhujú anestéziológovia. V krajinách, kde je počet pacientov s ťažkým priebehom ochorenia Covid-19 veľa, však ventiláciu po zaškolení obsluhujú aj iní skúsení špecialisti. „ Úvodné zaškolenie vrátane inštalácie je v cene dodávky, pričom ak sa stretneme na strane nemocnice so záujmom o naše pristroje a vzdelávanie, vždy oceňujeme iniciatívu a sme pripravení aj individuálne zopakovať školenie aj viackrát podľa potreby - samozrejme bez akéhokolvek néroku na úhrady,” uviedla pre Demagóg.SK firma Chirana. „ Máme eminentný záujem, aby naše prístroje fungovali a boli v nemocniciach aj používané a reálne zachraňovali ľudské životy. Ešte pred dodávkou sa zúčastňujeme a budeme ešte intenzívnejšie zúčastnovať telemostov v už prebiehajúcom online vzdelávaní, ktoré realizuje Ministerstvo zdravotníctva spolu s hlavným odborníkom.”

predstavili predpovedal predstavili očakávali bolo 947 mal podpísalo podpísalo obsluhujú obsluhujú


... za Národnú kriminálnu agentúru, lebo som v predchádzajúcom rozhovore započul, že robíme len drobnú kriminalitu a polícia nerieši závažné kauzy. No bolo na NAKA obvinených za existenciu 5 rokov, potom, čo sme ju zriadili v roku 2012, 5264 osôb.

Národná kriminálna agentúra ( NAKA ) ako organizačná zložka Prezídia Policajného zboru vznikla 1. decembra 2012. O svojej činnosti informuje prostredníctvom výročných správ. Podľa týchto správ bolo za existencie NAKA od roku 2012 do 2016 obvinených celkovo 5426 osôb. Napriek odchýlke v počte osôb hodnotíme výrok ako pravdivý. V roku 2012 od svojho vzniku NAKA trestne stíhala 271 osôb ( .pdf , s. 6). V roku 2013 bolo trestne stíhaných 998 a väzobne stíhaných 268 osôb ( .pdf , s. 8-9). Za rok 2014 bolo registrovaných 1213 trestne a 303 väzobne stíhaných osôb ( .pdf , s. 5). Počas roku 2015 NAKA trestne stíhala 1038 osôb. Vo väzbe bolo stíhaných 258 osôb ( .pdf , s. 3). Za rok 2016 bolo trestne stíhaných 864 a väzobne stíhaných 213 osôb ( .pdf , s. 3). Celkovo teda NAKA stíhala 5426 osôb.

NAKA .pdf .pdf .pdf .pdf .pdf


Zároveň hovorí straší ľudí, že 10 000 ľudí prijať ako byrokratov, ale neprečíta si 3 riadky preto pod tým, že len to Eurostat európsky Štatistický úrad chcel… Aby sa vodohospodársky podnik presunul, či to sú štatistické vykazovania.

Slovenský vodohospodársky podnik musel byť z dôvodu metodickej zmeny preradený medzi subjekty verejnej správy, avšak tento presun tvorí 3 028 zamestnancov. Aj bez tejto zmeny počet zamestnancov v štátnej a verejnej správe stúpne o ďalších vyše 7 tisíc, Matovičov výrok preto hodnotíme ako zavádzajúci.

Slovenský vodohospodársky podnik bol zaradený medzi ostatné subjekty verejnej správy od februára 2022 na základe zoznamu subjektov verejnej správy uverejneného na stránke Štatistického úradu SR.

Ministerstvo financií v Návrhu rozpočtu na rok 2023-2025 uviedlo, že v roku 2023 príde v rámci verejnej správy k nárastu zamestnanosti o 10 377 osôb oproti roku 2022.

Najvyšší nárast v počte 5 521 osôb je zaznamenaný v kategórií ústrednej správy, pričom 3 028 osôb sa pripočítalo z dôvodu zaradenia Slovenského vodohospodárskeho podniku, š. p. medzi ostatné subjekty verejnej správy. Ministerstvo to vysvetľuje ako metodickú zmenu, čo by potvrdzovalo Matovičov výrok. Z iného zdroja sa jeho tvrdenie nepodarilo overiť.

Avšak, k nárastu zamestnanosti prispeli aj iné kategórie verejnej správy. Navýšenie počtu o 4 756 osôb sa pre rok 2023 očakáva v územnej samospráve. Vo fondoch sociálneho zdravotného poistenia sa predpokladá nárast počtu zamestnancov o 100 osôb. Štátne príspevkové organizácie navyšujú počet zamestnancov o 1 126 osôb ( .pdf , 73).

Je pravdou, že Slovenský vodohospodársky podnik musel byť z dôvodu metodickej zmeny preradený medzi subjekty verejnej správy, ale minister financií nehovorí celú pravdu. Ďalších viac ako 7 tisíc osôb pribudne v ostatných častiach verejnej správy. Matovičov výrok evokuje, akoby jedinou príčinou zvýšenia počtu zamestnancov verejnej správy bola metodická zmena vyplývajúca z európskej metodiky ESA 2010.

zaradený .pdf


...dnes je priemerný vek (ústavných, pozn.) sudcov 63 rokov? Pána Mamojku, ktorého ste tam zvolili, on keď bude odchádzať z Ústavného súdu, tak bude mať 80 rokov.

Priemerný vek sudcov Ústavného súdu Slovenskej republiky je k 10. septembru 2018 presne 63 rokov (13 sudcov, súčet ich veku je momentálne 819). Mojmír Mamojka bol vymenovaný 14. decembra 2017, vo veku 67 rokov, za sudcu Ústavného sudu Slovenskej republiky. Podľa novely ústavného zákona č. 90/2001 Z.z., s účinnosťou od 1. januára 2002, sa Ústavný súd SR skladá z 13 sudcov, ktorí sú menovaní na obdobie 12 rokov. Mojmír Mamojka má v súčasnosti 68 rokov a Ústavný súd Slovenskej republiky by podľa zákona mohol opustiť vo veku 79 rokov. Výrok hodnotíme ako pravdivý. Dátum zverejnenia analýzy: 09.09.2018 Naspäť Nahlásiť chybu

sudcov vymenovaný 90/2001 súčasnosti


140 pracovníčiek a pracovníkov daňových úradov sa podpísalo pod , nie petíciu, ale pod žiadosť, aby finančný výbor, parlamentný výbor pre financie rozpočty, aby konal, aby vykonal poslanecký prieskum.

O čísle 140 a žiadosti hovorí iba Jozef Kollár. Článok Hospodárskych novín napriek tomu spomína "stovky búriacich sa pracovníkov finančnej správy". Podobne neviem potvrdiť to, či existuje nejaká žiadosť.

spomína


Tak ako sme spracovali v roku 2011 s Výskumný ústavom ekonomiky poľnohospodárstva, potravinárstva s čím aj pán minister súhlasil, že v poľnohospodárstve je priestor na 15 000 a 16 000 nových pracovných príležitostí

Predpokladaný nárast pracovných príležitostí vyplývajúci z analýzy Výskumného ústavu ekonomiky poľnohospodárstva je 14,8 tisíc. Z. Simon uvádza interval od 15 do 16 tisíc. Číslo 14,8 tisíc môžeme považovať za približne 15 tisíc. Výrok preto hodnotíme ako pravdivý. Podľa oficiálnej stránky Ministerstva pôdohospodárstva a regionálneho rozvoja SR, spolupráca VÚEPP a Zsolta Simona naozaj v roku 2011 prebehla. Na stránke ministerstva (29. júl 2011) je zverejnená odhadovaná poľnohospodárska politika na nadchádzajúce tri roky (s. 5). Podľa výsledkov analýzy vyhotovenej VÚEPP by sa predpokladaný celkový nárast pracovných príležitostí mohol vyšplhať na 14,8 tisíc . Postoj Jahnátka voči Simonovej spolupráci s VÚEPP v tomto prípade sa nám nepodarilo zistiť, avšak Jahnátkova vzhľadom na to, že Jahnátek má podobnú koncepciu rozvoja rezortu, možno predpokladať kladný postoj k analýze VÚEPP z roku 2011. Jahnátek neskôr (máj 2013) vo svojej koncepcii do roku 2020 ráta s vytvorením 18,674 pracovných miest na vidieku medzi rokmi 2015-2017, ako informoval portál polnoinfo.sk . Dátum zverejnenia analýzy: 07.10.2013 Naspäť Nahlásiť chybu

ministerstva

polnoinfo.sk


Haag, jednoznačne tam bolo povedané, že neexistuje žiadny medzinárodný dokument, ktorý by nejakým spôsobom zakazoval vyhlásenie nezávislosti.

Medzinárodný súdny dvor v Haagu v rezolúcii č. 63/3 z 22. júla 2010 vydal poradné stanovisko k otázke nezávislosti Kosova, v ktorom konštatoval , že vyhlásením nezávislosti nebolo porušené medzinárodné právo. Žiadna medzinárodná legislatíva totiž „neobsahuje aplikovateľný zákaz deklarácie nezávislosti.“ Výrok hodnotíme ako pravdivý.

rezolúcii konštatoval


...kvôli voľbám rýchlo niečo bolo položené v skrátenom legislatívnom konaní, obrovské množstvo rôznych zmien. To je tých 15, 17 zákonov.

Počas poslednej schôdze NR SR v tomto roku ( 58. schôdza ) boli 3 návrhy prerokované v skrátenom legislatívnom konaní. Usudzujeme, že Bugár mal na mysli 15 opatrení v súvislosti s terorizmom. Informujú o nich aj SITA a TASR . Výrok hodnotíme ako pravdivý.

58. schôdza
15 opatrení
SITA a TASR
Dôvodová správa


...keď im (vláda, pozn.) najprv zrušia trinásty dôchodok.

Vláda Petra Pellegriniho zaviedla 13. dôchodok, ktorý následne vláda Igora Matoviča zrušila. Namiesto neho však zaviedla vlastnú (skromnejšiu) verziu trinásteho dôchodku. Dôchodcovia teda koncom roka dostanú menej, ako im sľúbila Pellegriniho vláda, nie je však pravdou, že nedostanú nič. Keďže Matúš Šutaj Eštok nehovorí celú pravdu a vynecháva podstatné skutočnosti, čím vytvára nepravdivý dojem, hodnotíme jeho tvrdenie ako zavádzajúce. Trinásty dôchodok presadila vláda Petra Pellegriniho tesne pred voľbami v roku 2020. Starobní dôchodcovia mali dostať 460 eur namiesto dovtedy vyplácaných vianočných príspevkov, ktoré boli podstatne nižšie. Štát mal trinásty dôchodok stáť 442 miliónov eur, rozpočet na rok 2020 však rátal len so 152 miliónmi na vianočný príspevok (s.25). Vláda Igora Matoviča v októbri 2020 13. dôchodok úplne nezrušila - schválila dve podstatné zmeny. Maximálnu výšku trinásteho dôchodku stanovila na 300 eur, minimálnu na 50 eur. Seniori s vyšším priznaným dôchodkom tak dostanú menší trinásty dôchodok, tí s nižším dôchodkom si zase koncom roka prilepšia viac. Zmenila tiež formu - z trinásteho dôchodku spravila štátnu sociálnu dávku.

presadila stáť rátal schválila spravila


A teraz máte (Za ľudí, pozn.) percentá na úrovni troch percent.

Podľa aprílových prieskumov agentúr AKO a Focus z apríla 2020 sú preferencie strany Za ľudí na hranici 3 %. Focus strane k 10. máju nameral prístupné 3.2%, AKO 3%. Tvrdenie Erika Tomáša preto hodnotíme ako pravdivé.

sú


Nikdy sme znižovať DPH neradili, to je mylná informácia.

opozícia podľa dostupných informácií neradila vláde Roberta Fica znížiť DPH.


Európsky parlament. Má 5-krát viacej poslancov, 15-krát viacej zamestnancov.

Európsky parlament má 751 členov, čo je 5-krát viac, ako počet poslancov NR SR (150). Čo sa týka zamestnancov, NRSR eviduje ich počet číslom 543 osôb, Európske inštitúcie na svojich internetových stránkach počet zamestnancov Európskeho parlamentu neuvádzajú jednotne, ani presne. Ak však vychádzame z čísla " okolo 8000," ktoré uvádza na svojej stránke Európsky parlament, čo je, skutočne, 15 násobok počtu zamestnancov NRSR. Výrok hodnotíme ako pravdivý. Podľa stránky Národnej rady Slovenskej republiky "poslanci národnej rady sú volení vo všeobecných, rovných a priamych voľbách tajným hlasovaním. Počet poslancov je 150 a ich funkčné obdobie trvá štyri roky." Počet zamestnancov potom podľa rozpočtu a záverečného účtu Kancelárie NR SR činí 543 osôb. Podľa internetovej stránky Európskeho parlamentu je počet členov tohto parlamentu 750+ 1 predseda. Stránka ďalej odkazuje , že celkový personál Európskeho parlamentu činí okolo 8000 ľudí.

uvádza stránky rozpočtu stránky odkazuje


Ak ste si všimli, tak Slovenská národná strana alebo klub SNS je jediný, ktorý nedal nejaké odporúčanie (pri voľbe generálneho prokurátora, pozn.) a už vôbec  nie príkaz svojim, svojim členom.

Na webovej stránke Slovenskej národnej strany sa nachádza vyjadrenie jej predsedu Jána Slotu, v ktorom tvrdí, že poslanci SNS majú pri voľbe generálneho voľnú ruku. „ Na poslaneckom klube som povedal, že nech každý hlasuje podľa svojho vedomia a svedomia. Nemáme dohodnutý spoločný postoj pri voľbe, každý môže voliť koho chce, “ píše sa vo vyjadrení.

webovej stránke


...keď sme zvyšovali počty policajtov, (...) my sme prevzali napríklad Jarovnice, v čase, keď tam bolo 16 policajtov, a nedokázala byť ani jedna celá hliadka, tak dneska ich je 34 (...).

Obvodné oddelenie policajného zboru (OO PZ) Jarovnice je oddelenie II. typu podľa vyjadrenia ( .pdf , s. 1) riaditeľa tohto oddelenia z roku 2016 v miestnych novinách. Presné počty príslušníkov OO PZ Jaromnice nie sú dostupné, preto výrok hodnotíme ako neoveriteľný. V rozhovore s riaditeľom OO PZ Jarovnice je uvedené: "D ňa 1. 7. 1992 sa konalo slávnostné otvorenie a zahájenie činnosti OO PZ s počtom 12 policajtov v nových priestoroch. (...) dňom 1. októbra 2009 došlo k navýšeniu systematizovaného počtu policajtov. V súčasnej dobe je OO PZ Jarovnice oddelením II. typu, s dostatočným počtom policajtov na zabezpečenie chodu a činnosti, ako aj plnenia základných úloh PZ v zmysle § 2 zákona č. 171/1993 Z.z." Jediný dostupný dokument s konkrétnymi číslami je práca Borisa Lofflera, ktorý je podľa dostupných informácii odborným asistentom na Akadémií Policajného zboru. V jeho práci (. pdf , s. 2) sa uvádza, že rozlišujeme dva typy OO PZ: " I. typu s počtom 31 a viac miest policajtov, II. typu s počtom 12 až 30 miest policajtov." Dátum zverejnenia analýzy: 22.01.2018 Naspäť Nahlásiť chybu

Jarovnice .pdf asistentom pdf


Štát platí učiteľov, nie kraj. My máme znovu v podstate majetok.

Prehľad majetku NSK môžeme nájsť tu . Podľa § 2 ods. 3 zákona č. 597/2003 Z. z. o financovaní základných škôl, stredných škôl a školských zariadení: "Školy, verejné materské školy a verejné školské zariadenia použijú finančné prostriedky pridelené zo štátneho rozpočtu podľa § 4 a 5 na financovanie nákladov na mzdy a platy vrátane poistného na povinné verejné zdravotné poistenie, poistného na sociálne poistenie, príspevku na starobné dôchodkové sporenie, príspevku na doplnkové dôchodkové sporenie, prevádzky, modernizácie učebných pomôcok, špeciálnych učebných pomôcok a kompenzačných pomôcok a na riešenie havarijných situácií." Výrok hodnotíme ako pravdivý.

tu
č. 597/2003 Z. z.


My sme v takej pozícii už boli predsa (...) práve keď sa stala smrť Ernesta Valka alebo keď sa stala smrť mladého študenta Daniela Tupého extrémistami. Žiadali sme také niečo (odchod vlády, odstúpenie ministra vnútra, pozn.)?

Nakoľko sa nám nepodarilo nájsť vyjadrenia Roberta Kaliňáka alebo Roberta Fica, ktorí by v prípadoch týchto vrážd požadovali odstúpenie vlády, výrok hodnotíme ako pravdivý. Výrok hovorí o reakcii vtedy opozičnej strany SMER - SD na vraždu Daniela Tupého (2005) a Ernesta Valka (2010). Daniel Tupý bol zavraždený 4. novembra 2005 na bratislavskom Tyršovom nábreží. V novembri 2017 sa policajný prezident Tibor Gašpar vyjadril, že vyšetrovanie vraždy Daniela Tupého stále pokračuje a polícia prešetruje aj nové informácie. Ernest Valko bol zavraždený 8. novembra 2010 v jeho dome v Limbachu. Tento prípad bol objasnený v októbri 2017 a z vraždy bol obvinený lupič Jozef R. V prípade oboch vrážd bola strana SMER - SD v opozícií. V rokoch 2002-2006 bola vo vláde SDKÚ-DS spolu s SMK, KDH a ANO a od júla 2010 do apríla 2012 bola na čele vlády SKDÚ-DS spolu s KDH, MOST-HÍD a SaS. K prípadu vraždy Daniela Tupého, ktorej vyšetrovanie prebiehalo aj keď bola pri moci vláda SMERu-SD v rokoch 2006 - 2010, sa Robert Kaliňák vyjadril: "Ja si myslím, že prípad objasnili, to, že súd skonštatoval otázku, že sa mu dôkazy nedostali dostatočné, to je jeho právo a myslím, že tí ľudia ďalej pracujú a chcú sa dostať k tomu, že nakoniec nejaký dôkaz bude." Okrem toho Robert Kaliňák priznal, že pri vyšetrovaní sa urobili chyby už na mieste činu, ktoré skomplikovali vyšetrovanie prípadu. Robert Kaliňák , nakoľko v čase vraždy Ernesta Valka nebol ministrom vnútra, sa k prípadu vyjadril, že: „Ja si nemyslím, že ktokoľvek, kto sa toho prípadu držal, nemal záujem, aby túto vec neobjasnil. Ani nemôžem tie prvé mesiace hodnotiť, naozaj som pri tom nebol. Teraz sa snažíme tie veci posunúť dopredu.“ Dátum zverejnenia analýzy: 04.03.2018 Naspäť Nahlásiť chybu

Daniel prezident zavraždený objasnený vláde vlády vláda Kaliňák Kaliňák


V máji a júni minulého roku (2012, pozn.) našlo novú prácu takmer 50 tisíc ľudí.

Je pravdou, že novú prácu si našlo takmer 50 tisíc ľudí, avšak nie v mesiacoch máj a jún. Úrad práce sociálnych vecí a rodiny na svojej stránke uvádza, že miera nezamestnanosti klesala od marca 2012, kde dosahovala hodnotu 13,69%, čo bolo asi 408 404 nezamestnaných obyvateľov, cez mesiac apríl, kedy miera nezamestnanosti klesla na 13,40% a 397 912.


Na druhej strane viete akože 800 prípadov denne to už, my sa blížime k naplneniu kapacity v nemocniciach. Nie je ani tak dôležité, či máme 800 alebo 2000 prípadov denne, ale čo s tými prípadmi, ktoré majú ťažký priebeh tejto nemoci, tohto covidu, no a keď sa nám blíži hranice kapacity v nemocniciach, tak tá situácia je omnoho vážnejšia ako na jar.

Deň pred vysielaním relácie, v sobotu 3.10., vzrástol počet osôb, u ktorých testy odhalili nákazu, o 818 prípadov. Deň predtým presiahol 700 a dva dni predtým 600 prípadov. Minister zdravotníctva Marek Krajčí informoval o enormne rýchlom pribúdaní prípadov a súvisiacom nápore na nemocnice. Tie začali s reprofilizáciou lôžok, pretože infekčné oddelenia boli vo viacerých z nich plné. Zároveň museli odkladať niektoré zákroky. Počet hospitalizovaných s potvrdeným Covid-19 je omnoho vyšší ako počas prvej vlny. Kým na jar bolo obsadených najviac 51 lôžok, začiatkom októbra bolo hospitalizovaných až 218 pacientov. Rovnaký trend platí pri počte denných prírastkov. Tvrdenie Richarda Sulíka preto hodnotíme ako pravdivé.

vzrástol informoval začali odkladať vyšší platí


...väčšina zamestnanosti v ekonomike je v malých a stredných firmách 72%

Ján Figeľ nešpecifikuje typ zamestnancov. Jeho výrok by bol blízko pravde v prípade, ak by dodal, že ide o podnikovú sféru, kde je podiel malých a stredných podnikov 73 %. Avšak podiel malých a stredných podnikov na zamestnanosti (bez živnostníkov) je menej ako 60 %. Výrok preto hodnotíme ako zavádzajúci. Vychádzame z doposiaľ najaktuálnejšej Správy o stave malého a stredného podnikania v Slovenskej republike v roku 2014 (.pdf, s. 23) z júna 2015, ktorú publikuje Agentúra pre rozvoj malého a stredného podnikania (NADSME). Podľa tejto správy tvorili v roku 2014 tvorili malé a stredné podniky 72,7% podiel na zamestnanosti v podnikovej ekonomike a 59,6% podiel na celkovej zamestnanosti v hospodárstve SR (podľa štvrťročného podnikového výkazníctva ŠÚ SR). Oproti roku 2013 vzrástol podiel malých a stredných podnikov na zamestnanosti v podnikovej ekonomike o 0,9 p. b. Podiel malých a stredných podnikov na zamestnanosti v podnikovej ekonomike vzrástol od roku 2006 (od roku 2006 disponuje SBA presnými údajmi o zamestnanosti MSP) do roku 2014 o 1,2 p. b. na úroveň 72,7 %. Rozdelenie podnikov: Mikro podniky — 0-9 zamestnancov, Malé podniky -10-49 zamestnancov, Stredné podniky — 50-249 zamestnancov, Veľké podniky - 250-viac zamestnancov . Ak vychádzame z údajov Štatistického úradu SR bol v roku 2014 (najnovšie kompletné dáta, za rok 2015 chýbajú údaje pre malé podniky) počet osôb zamestnaných v malých podnikoch a stredných (tzn. do 250 zamestnancov) 910 383 , čo oproti celkovému počtu zamestnancov (bez živnostníkov) v SR 1 563 146 predstavuje 58,24 % . podniky počet zamestnancov (0-19 zamestnancov) 325 814 (10-19 zamestnancov) N/A (20-49 zamestnancov) 204 973 (50-249 zamestnancov) 379 596 (250-499 zamestnancov) 140 964 (500-999 zamestnancov) 140 036 (1000- a viac zamestnancov) 371 763 Živnostníci 641 500 Spolu 2 204 646 Dátum zverejnenia analýzy: 28.02.2016 Naspäť Nahlásiť chybu

Správy
Štatistického úradu SR


Vláda Mikuláša Dzurindu odovzdávala napríklad zdravotníctvo v plusových hodnotách, my sme ho preberali mínus 200 miliónov eur.

Je neoveriteľné v akom stave odovzdávala zdravotníctvo vláda M. Dzurindu.


Pokiaľ ide o tie teplárne, tie teplárne je dneska kvalifikovaný odhad, že majú hodnotu približne od 160 do 200 miliónov eur ...

Fond národného majetku (FNM) odhaduje celkovú trhovú hodnotu týchto spoločností na 160 až 200 miliónov eur.

Fond národného majetku (FNM)


Mne ako ministrovi práce, sociálnych vecí a rodiny, napriek tomu, že vláda je už trištvrte roka menšinovou, prešiel každý vládny návrh zákona, ktorý som do parlamentu dal.

Po odchode SaS z koalácie sa v septembri 2022 stala vláda menšinovou, počas konania diskusnej relácia fungovala vláda takýmto spôsobom zhruba osem mesiacov. Počas tohto obdobia sa uskutočnilo 18 parlamentných schôdzí.

Na stránke NRSR existuje možnosť zobraziť neschválené zákony, medzi ktorými od septembra 2022 nefiguruje žiaden vládny zákon z dielne Krajniakovho ministerstva. Počas tohto obdobia parlament neschválil, prípadne navrhovateľ stiahol spolu 12 vládych zákonov. Výrok preto hodnotíme ako pravdivý.

odchode nefiguruje


Nakoniec už to odmietla aj celá V4 (systém prerozdeľovania utečencov na základe tzv. kvót, pozn.).

Povinný mechanizmus prerozdeľovania utečencov medzi členské štáty EÚ na politickej úrovni odmietli všetky členské krajiny Vyšehradskej skupiny. Slovensko, Maďarsko, Česko aj Poľsko už v minulosti avizovali, že proti prerozdeľovaniu spoločne vystúpia. 15. februára sa konal mimoriadny summit V4 na tému utečencov, pričom ešte v januári bolo potvrdené pretrvávajúce odmietanie všetkými štyrmi krajinami spoločným memorandom. Odmietnutie prerozdeľovania pritom nemusí znamenať nerešpektovanie prijatých rozhodnutí, keďže tieto, ak sú prijaté v riadnom legislatívnom procese, sú právne záväzné , ak Súdny dvor EÚ nerozhodne inak, a v prípade ich nerešpektovania členským štátom nastupuje sankčný mechanizmus proti príslušnému členskému štátu. Výrok hodnotíme ako pravdivý. Rada ministrov EÚ v utorok 22. septembra 2015 schválila povinný mechanizmus na prerozdelenie 120 000 utečencov. Za hlasovali všetky krajiny s výnimkou Slovenska, Maďarska, Českej republiky a Rumunska. Od krajín V4 na poslednú chvíľu odskočilo Poľsko. V prvom rokovaní 14. septembra došlo k zhode na relokácii 40 000 utečencov, avšak nedošlo k jednoznačnému výsledku ohľadom rozsiahlejšieho mechanizmu tohto typu. Všetky štáty V4, vrátane Poľska, vtedy vystupovali proti mechanizmu. Poľský minister pre zahraničné veci Trzaskowski k súhlasu Varšavy s prerozdelením utečencov uviedol, že krajina hlasovala za, pretože všetky výhrady, ktoré mala, boli vyriešené. 14. novembra 2015 po teroristických útokoch v Paríži nová poľská vláda vyhlásila , že odmieta záväzok predošlej vlády o prijímaní utečencov. V januári Poľsko vyhlásilo, že plánuje vetovať ďalšie prípadné prerozdeľovanie. Slovensko malo v tejto téme od začiatku rovnaký postoj, po celý čas prerozdeľovací mechanizmus odmietalo. Potvrdzuje to aj výrok premiéra Fica: „ Pokiaľ budem predsedom vlády Slovenskej republiky, povinné kvóty na slovenskom území uplatnené nebudú .“ Fico sa taktiež vyjadril, že Slovensko prerozdeľovanie nepodporí dokonca ani vtedy, ak by zostalo v tomto boji osamotené. Spolu so Slovenskou republikou povinné prerozdelenie utečencov od začiatku odmieta aj Česká republika a Maďarsko. Ako informovala agentúra TASR, Česko zrejme ponúkne dobrovoľné prijatie minimálne stoviek utečencov, avšak povinné prerozdelenie odmieta aj naďalej. S EÚ sa však narozdiel od Slovenska súdiť neplánuje. Viktor Orbán na tlačovej konferencii v Bruseli podľa agentúry Reuters zopakoval svoj odmietavý postoj voči prerozdeleniu argumentujúc, že by prispelo ešte k väčšiemu prílivu utečencov do Európy. 22. februára 2016 Orbán vyhlásil, že po bruselskom summite o migrácii, ktorý sa bude konať začiatkom marca, bude Maďarsko pod veľkým nátlakom, no aj napriek tomu sa bude snažiť nájsť spôsob, ako zabrániť tomu, aby museli prijať systém prerozdeľovania utečencov. Dátum zverejnenia analýzy: 22.02.2016 Naspäť Nahlásiť chybu

prerozdeľovaniu
konal
summit V4
potvrdené
právne záväzné
schválila
14. septembra
k zhode
vystupovali
Trzaskowski
vyhlásila
plánuje
kvóty
nepodporí
Česko
súdiť
zopakoval


Pán minister (Miškov, pozn.)  na ostatnom zasadnutí vlády predložil celý zoznam personálnych výmen aj návrh, dokonca pred tým na koaličnú radu, aby koaličná rada odobrila takéto zmeny. Nemusela, pretože je to v jeho kompetencii, ale aby nevznikli nejaké nedorozumenia alebo spochybnenia, tak to bolo témou koaličnej rady. Tento návrh bol akceptovaný.

Hospodárske noviny prišli s informáciou , že minister Miškov na zasadnutí vlády podal návrh, aby vo výkonnom výbore (ktorý vedie agentúru) bol okrem riaditeľov sekcií aj generálny riaditeľ. Pôvodne to vraj mal byť štátny tajomník, ale podľa informácií Hospodárskych novín ho minister vyškrtol na žiadosť premiérky. Navyše vláda sa definitívne nerozhodla o zlúčení NADSME a Slovenskej agentúry pre rozvoj investícií a obchodu . Minister nemá istú podporu Mostu-Híd a KDH. Na tzv. "superagentúru“ by mala dohliadať správna rada , v ktorej by mali podľa Miškova sedieť: on sám, minister práce Jozef Mihál, minister financií Ivan Mikloš a šéf diplomacie Mikuláš Dzurinda. S týmto nesúhlasil minister dopravy Ján Figeľ, ktorý by tam rád videl aj seba. Proti nárvhu mala námietky aj strana Most-Híd. V najbližších dňoch majú v agentúre, na základe uznesenia vlády, skončiť všetci zástupcovia štátu. Generálneho riaditeľa Miroslava Dunajčina, má vystriedať Robert Šimurka.

informáciou


Možnosť presadiť oddelenie funkcie predsedu Súdnej rady a predsedu Najvyššieho súdu už v parlamente mali. Sabotovali (SMER-SD, pozn.) každý náš pokus posunúť justíciu vpred.

V roku 2011 sa v NR SR skutočne prerokovával návrh ústavného zákona, ktorý by oddelil funkciu predsedu Súdnej rady SR a funkciu predsedu Najvyššieho súdu SR. Strana SMER-SD teda mala možnosť podporiť tento návrh, avšak avizovala, že tak nespraví.

Viac informácií o spomínanom návrhu ústavného zákona je na stránke nrsr.sk . Konkrétne v dôvodovej správe daného návrhu sa píše: “Účelom návrhu ústavného zákona je vytvoriť legislatívne podmienky pre naplnenie požiadavky na zamedzenie prelínania výkonnej moci a súdnej moci v podobe oddelenia funkcie predsedu Súdnej rady Slovenskej republiky od funkcie predsedu Najvyššieho súdu Slovenskej republiky tak, aby predseda najvyššieho súdu nebol predsedom súdnej rady.”

Róbert Madej (v tom čase poslanec NR SR za SMER-SD) povedal v rozprave k tomuto návrhu zákona: “Ale s najväčšou pravdepodobnosťou hraničiacou s istotou môžme povedať, že tretím čítaním novela ústavy v tejto veci schválená nebude. Viete dobre, že plytváte časom Národnej rady Slovenskej republiky.” Tým naznačil, že zmena Ústavy neprejde bez hlasov poslancov za SMER-SD, ktorí nemali v pláne návrh podporiť. Dokonca R. Madej navrhol hlasovanie o návrhu nepokračovať v rokovaní o návrhu zákona (neúspešne, pozn). V prvom čítaní bol návrh schválený vďaka hlasom vtedajšej koalície, poslanci za strany SMER-SD a SNS hlasovali proti.

Lucia Žitňanská píše v denníku SME , že novelu ústavy, ktorú navrhli Smer s KDH ohľadom “zúženia trestnoprávnej imunity sudcov a ohľadom oddelenia funkcie predsedu Najvyššieho súdu a súdnej rady”, navrhovala ako ministerka spravodlivosti už predtým. Presnejšie jej návrh obsahoval len novelu zákona ohľadom oddelenia funkcie predsedu Najvyššieho súdu a Súdnej rady. Ako uvádza denník Pravda “Radičovej vláda ho neskôr stiahla, lebo nemal podporu vtedy opozičných poslancov za Smer.”

nrsr.sk
dôvodovej správe
povedal v rozprave
hlasovanie
SNS hlasovali
SME
Pravda


Ale pripomeniem, že na Slovensku boli tie dobré časy, kedy bola nezamestnanosť na úrovni tých 7%. Dnes je plus mínus 13,5-14,5, niekde to lieta okolo tých 14% ...

Výrok Jozefa Mihála hodnotíme ako pravdivý, pretože v posledných mesiacoch sa naozaj pohybuje nezamestnanosť na úrovni okolo 14% a v roku 2008 sa približovala úrovni 7%. Podľa IFP (.xlsx) sa pohybovala nezamestnanosť v roku 2013 v rozmedzí 14,0 až 14,4%. január február marec apríl máj jún júl august september 14,4% 14,3% 14,3% 14,4% 14,4% 14,3% 14,2% 14,1% 14,0% Miera nezamestnanosti v jednotlivých mesiacoch v roku 2008 podľa Štatistického úradu : jan. feb. mar. apr. máj jún júl aug. sep. okt. nov. dec. 8,1% 7,8% 7,6% 7,4% 7,4% 7,4% 7,5% 7,4% 7,5% 7,5% 7,8% 8,4% V mesiacoch apríl, máj, jún a august sa miera nezamestnanosti skutočne približovala k sedem percentnej hranici. Dátum zverejnenia analýzy: 21.10.2013 Naspäť Nahlásiť chybu

IFP
Štatistického úradu


Tlačové médium, ktoré skutočne kriticky vníma všetky kroky, hovorilo o 70% obyvateľov, ktorí sú za unitárny systém.

Podľa prieskumu agentúry Focus z 1.-7. 8. 2012 na reprezentatívnej vzorke 1014 obyvateľov pre Hospodárske noviny sa skutočne väčšina opýtaných vyjadrila za vytvorenie jednej zdravotnej poisťovne. Na otázku, či súhlasia so zámerom vlády vytvoriť jednu zdravotnú poisťovňu, však možnosťou "rozhodne súhlasím" alebo "skôr súhlasím" odpovedalo spolu len 61,1 % respondetov, nie až 70 %. Číslo 70 % sa v prieskume skloňuje v súvislosti so spokojnosťou a splnenými očakávaniami klientov súkromných poisťovní, kde 70,4 % klientov súkromných poisťovní skonštatovalo, že nepociťujú výhody, o ktoré by pri prechode na jednu zdravotnú poisťovňu prišli ( Prieskum HN: Slováci chcú jedinú poisťovňu , Hospodárske noviny, 27. 8. 2012). Výsledky preskumu prehľadne zobrazuje táto infografika . Zuzana Zvolenská sa teda opiera o existujúci prieskum, pracuje však s nesprávnym číslom a jej výrok je tak nepravdivý. Dátum zverejnenia analýzy: 01.10.2012 Naspäť Nahlásiť chybu

táto infografika


Negatívne pokyny (právomoc GP, ktorým môže zrušiť konanie vo veci pozn.), ktoré boli udelené tri za posledných sedem rokov, z toho v prvom prípade išlo o zmenu mena, teda menovca, v druhom prípade išlo dokonca o priestupok a nie trestný čin, pretože tam prešla nejaká lehota a v treťom prípade išlo o to, že ani trestný čin to nebol.

Tieto informácie uviedli niektoré médiá ( Sme ), citovali hovorcu GP. Takisto sa tri prípady negatívnych pokynov uvádzajú v liste (.rtf), ktorý minulý týždeň adresoval Ladislav Tichý, prvý námestník generálneho prokurátora, poslancom NR SR. Dobroslav Trnka sa v decembri 2010 v rozhovore pre Pravdu vyjadril, že za jeho sedemročnej éry nebol vydaný žiaden negatívny pokyn. Nám sa však nepodarilo nájsť štatistické dáta priamo z generálnej prokuratúry, ktoré by tento počet potvrdzovali.

Sme liste Pravdu


Celý proces tu prebehol. Máme tu vznesené obvinenie (voči Petrovi Kažimírovi, pozn.). V prípade, ak to dávate do porovnávania tých vyšetrovateľov (z NAKA, pozn.), tak treba povedať, je tu rozhodnutie krajského súdu, teda už súdnej inštitúcie, ktorá spochybňuje vo svojej podstate to obvinenie, takže tá situácia je úplne iná

O opodstatnenosti obvinení v prípade vyšetrovateľov NAKA i Petra Kažimíra ešte len bude rozhodovať dozorový prokurátor. Obvinenia však už spochybnil krajský súd. Tvrdenie Márie Kollíkovej hodnotíme ako pravdivé. Prípad Petra Kažimíra Guvernéra Národnej banky Petra Kažimíra obvinila Špeciálna prokuratúra, médiá o tom informovali v polovici októbra 2021. Obvinenie z prečinu podplácania má súvisieť s vyšetrovaním prípadu Františka Imreczeho. „ Kažimír mal v korupčnom prípade zohrať úlohu akéhosi kuriéra a priniesť vtedajšiemu šéfovi Finančnej správy Františkovi Imreczemu úplatok vo výške zhruba 50-tisíc eur. Vypovedá o tom práve spomínaný Imrecze, ktorý je obvinený vo viacerých kauzách a spolupracuje s políciou,” píšu aktuality. Skutok sa mal udiať v čase, keď Imrecze šéfoval Finančnej správe a Kažimír bol ministrom financií. Z funkcie odišiel v roku 2019 do Národnej banky Slovenska. Guvernér NBS reagoval, že je nevinný. „Skutkový stav v uznesení je nepravdivý a v samotnom odôvodnení chýbajú potvrdzujúce dôkazy. Nemám žiadne informácie a nie som si ani vedomý porušenia zákona, zároveň som nikdy nemal ani žiadny záujem vplývať na akékoľvek konania,“ povedal podľa Denníka N. Prípad vyšetrovateľov NAKA Začiatkom októbra 2021 Krajský súd Bratislava rozhodol , že obvinení vyšetrovatelia NAKA Ján Čurilla, Pavol Ďurka, Štefan Mašin a Milan Sabota z kauzy Očistec pojdu von z vyšetrovacej väzby a budú stíhaní na slobode. Vyšetrovateľov obvinil zo zneužitia právomoci verejného činiteľa vyšetrovateľ Úradu inšpekčnej služby Ministerstva vnútra. Okresný súd Bratislava III následne rozhodol o ich vzatí do väzby. Podľa obvinenia mali Ďurka a a Čurila manipulovať so svedkami pri vyšetrovaní Takáčovcov, a tiež mali účelovo stíhať tzv. anti-tím inšpekcie. Krajský súd v rozhodnutí tiež povedal , že nevidí dôvod na obvinenie vyšetrovateľov. Obvinenie súd zrušiť nemohol, to stále zostáva v rukách prokuratúry.

obvinila
mal
odišiel
povedal
rozhodol
obvinil
následne rozhodol
mali
povedal


Predstavitelia SaS, Richard Sulík, 100 krát tvrdil, že stojí za Ivetou Radičovou, vyznali ste jej lásku až za hrob a tu sa proste z nejakej nahrávky dozvedáme o tom, že ste pripúšťali výmenu Ivety Radičovej za tu sediaceho Ivana Mikloša,

Skutočnosť, že SaS a R. Sulík stáli za I. Radičovou vyplývaj aj z vyjadrenia R. Sulíka počas rozpravy v NR SR k návrhu na vyslovenie nedôvery I. Radičovej (13. september 2012) kde sa v prospech I. Radičovej vyjadril jednoznačne. „SaS samozrejme stojí za Ivetou Radičovou, s Ivetou Radičovou sme išli do vlády a budeme vládnuť v tomto volebnom období len s ňou,“ vyhlásil Sulík. Na rozdiel od tohto vyjadrenia, vo videozázname zo stretnutia R. Sulíka a M. Kočnera, R. Sulík uvádza, že by skôr podporil vládu na čele s I. Miklošom . " Bol som oslovený pár mesiacov dozadu, povedzme dva, že čo by som povedal na takú alternatívu. Hovorím, že keby tam bol Mikloš, myslím, že lepšie by sa vládlo. Taká nová vláda bude musieť dostať podporu, teda či by dostala podporu od SaS. Som povedal samozrejme, " hovorí R. Sulík na videozázname M.Kočnerovi. Následne sa R. Sulík sťažuje M. Kočnerovi, že Radičová nemá vyhranené názory a často ich mení, hovorí o nej, že je "volatílna". Ako príklad spomenul rozhodovanie o zvýšení sadzby dane z pridanej dohody. "Behom jedného dňa zmenila päťkrát názor. Prvý názor mala, že zvýšiť, nezvýšiť, zvýšiť, ešte raz sa mi ju podarilo otočiť, nezvýšiť. A potom keď sme sa vrátili, zas to kádeháci zvrtli. "

jednoznačne.
na čele s I. Miklošom
videozázname


...v podstate presne pred dvomi týždňami v nedeľu (...) hovoril (prezident Kiska, pozn.) o tom, že v záujme toho, aby sme tu mali vládu, ktorá nebude polarizovať a ktorej môžme všetci dôverovať, vyžaduje buď predčasné voľby alebo zásadnú rekonštrukciu vlády.

Andrej Kiska v nedeľu 4. marca 2018 predostrel vo svojom vyhlásení dve riešenia napätej politickej a spoločenskej situácie po vražde Jána Kuciaka a Martiny Kušnírovej. Navrhol, " rozsiahlu a zásadnú rekonštrukciu vlády, ktorá by nepolarizovala spoločnosť a získala dôveru Národnej rady. Alebo predčasné voľby." Vo svojom príhovore viackrát vyzval na upokojenie situácie a o obnove dôvery voči inštitúciam a politike ako celku, ide teda o pravdivý výrok. Dátum zverejnenia analýzy: 19.03.2018 Naspäť Nahlásiť chybu

vyhlásení


...sme v situácii, kedy nemocnice produkujú rekordné dlhy (...).

Podľa posledných správ o vývoji dlhu v rezorte zdravotníctva sa dlhy zdravotníckych zariadení každoročne zvyšujú. V roku 2016 dosiahli zdravotnícke zariadenia doposiaľ najvyšší kumulatívny dlh. Výrok Mareka Krajčího teda hodnotíme ako pravdivý.


No v podstate my v tomto zákone (o rodinnom podnikaní, pozn.) dávame návrh, jednak vytvárame aj nové právne formy ako rodinná živnosť, rodinná farma, rodinná obchodná spoločnosť. Áno, ten mechanizmus podpory je predovšetkým zavesený, tak ako vo veľa členských krajín Európskej únie, ..., na daňových úľavách. Čiže a my to v podstate ideme cez takýto systém takej multiplikácie vlastne tých rôznych daňových úľav na každého jedného člena rodinného podniku.

Návrh zákona o rodinnom podnikaní v oboch jeho verziách z roku 2013 a 2015 má za jeden z cieľov zaviesť rozdelenie rodinných podnikov na tri druhy, a to rodinná živnosť, rodinná farma a rodinná obchodná spoločnosť. Súčasťou zákona mali byť aj určité daňové úľavy. Na základe preskúmania oboch návrhov zákonov je možné daný výrok J. Hudackého označiť za pravdivý.

2013
2015
.doc
.doc
zaužívanou
daňové úľavy


...presne takýmto pomerom 10% ako aj vláda Ivety Radičovej avizovala, že by mali klesnúť platy 360 tisícovej armády pracovníkov štátnej aj verejnej správy

Radičová hovorila po koaličnej rade o znížení platov minimálne o 10%. Šetriace opatrenia tejto vlády by mali siahnuť na platy armádnych zamestnancov a úradníkov štátnej správy. „Dodala, že zákonodarcov informovala o rozhodnutí vlády o 10-percentnom znížení platov 2600 ústavných činiteľov vrátane členov dozorných rád, predstavenstiev a reprezentantov štátnych podnikov."


...v Banskej Bystrici, ktorá je opačným prípadom zásadného zlomu ako Bratislava. Banská bystrica tradične bola vždy ľavicové mesto. Tentokrát došlo tam k zlomu, zvíťazil stredopravý kandidát, ktorého my sme od počiatku podporovali, osobitne náš predseda.

Portál Webnoviny prišiel ešte začiatkom októbra s informáciou, že nezávislého kandidáta Petra Gogolu, podporujú už dve vládne strany. Most-Híd sa tak pridal ku KDH, ktoré Gogolu podporovalo už od jeho vyhlásenia kandidatúry.

Webnoviny


Výzva za ľudskosť. Ja som sa s nimi opakovane stretol, ministri komunikujú, pripravení sme v prípade nejakého transferu ľudí alebo pomoci na hraniciach, máme veci pripravené.

Nezisková humanitárna organizácia Výzva k ľudskosti vyzývala vládu Slovenskej republiky, aby pomohla zmierniť bremeno krajín, ktoré sú najviac vystavené utečeneckej vlne, a aby zmiernila utrpenie utečencov. Zatiaľ sa odohrali dve stretnutia predstaviteľov Výzvy k ľudskosti a premiérom Ficom. N astal aktívny dialóg a momentálne sa rieši uvoľňovanie financií na projekty pre dané organizácie, ktoré majú zabezpečiť pomoc utečencom. Výrok hodnotíme ako pravdivý.

Výzva k ľudskosti
N
doposiaľ
vyjadril
stretnutie


Voda (...) na Slovensku stojí tak ako v západnej Európe.

Nepodarilo sa nám nájsť informácie o cene vody na Slovensku a v západnej Európe.


Ale aby som teda citoval pána vtedajšieho generálneho riaditeľa Váhostavu, pána Jána Kata, ktorý pri podpise D1 Dubná Skala-Turany povedal, že cena je konečná, dokonca súčasnej dohodnutej ceny je aj 10% rezerva. Klamal ...

Výrok hodnotíme ako pravdivý, keďže vtedajší generálny riaditeľ Váhostavu v októbri 2011 pri podpise zmluvy o diaľničnom úseku Dubná Skala-Turany naozaj prehlásil cenu za konečnú a spomenul aj 10 % rezervu. V roku 2013 ale žiadal Váhostav ďalších 7,5 milióna eur, čo bola podľa ich hovorcu Marcela Jánošíka cena, ktorá sa zmestí do 10 %-nej rezervy, ktorá však podľa vyjadrení Jána Kata mala byť započítaná už v pôvodnej sume. SITA , 26. október 2011: " Cena je konečná, zmeny sú možné len v odôvodnených prípadoch," uviedol Kato s tým, že nepredpokladá vznik mimoriadnych okolností. Súčasťou dohodnutej ceny je aj 10-percentná rezerva." Dátum zverejnenia analýzy: 13.04.2015 Naspäť Nahlásiť chybu

žiadal SITA


Súčasný stav umožňuje nezávislým kandidátom byť na kandidátke.

Vo volebnom zákone (.pdf) do NR SR sa explicitne neuvádza kandidovanie nezávislých kandidátov, ale keďže kandidátka je vecou strany, strana môže na kandidátku okrem straníka nominovať aj nestraníka. O vyslovene nezávislom kandidátovi však nemôžeme hovoriť, pretože voľby do parlamentu sa konajú na základe pomerného volebného systému, kde sa volia strany, nie jednotlivé osoby aj napriek existencii preferenčného hlasovania. Iné je to v prípade komunálnych volieb alebo volieb do VÚC, kde sa jedná o väčšinový volebný systém. V tomto prípade je väčšia možnosť na presadenie sa nezávislých kandidátov v pravom slova zmysle, keďže sa volia jednotliví kandidáti a nie strany. Samozrejme politická príslušnosť tu zohráva veľkú úlohu, podľa ktorej sa rozhoduje značná časť voličov, komu dá svoj hlas.

Vo volebnom zákone


..keď sa pozrieme na základné a stredné školy, ten priemerný plat už je cez 1 000 eur v hrubej mzde.

Informácie o priemerných platoch učiteľov sa rôznia podľa zdroja. Pre roky 2006 až 2014 boli použité oficiálne údaje z ÚIPŠ, pre rok 2015 posledný oficiálny údaj za prvý štvrťrok a pre rok 2016 bol použitý výpočet na základe plánovaného zvýšenia o 4 %. Údaje za posledné dva roky preto budú mierne odlišné od skutočnosti. Podľa viacerých zdrojov však priemerný plat nepresahuje psychologickú tisícku napriek tomu, že sa k tomuto číslu blíži. Zdroj, ktorý by potvrdzoval, že priemerný plat učiteľov v regionálnom školstve by bol cez 1000 eur, sa nám nepodarilo nájsť. Údaje sa rôznia, pričom tie, ktoré hovoria o platoch vyšších ako 1000 eur, pracujú len s istými typmi učiteľov, s istým počtom odpracovaných rokov a podobne. Výrok preto hodnotíme ako nepravdivý. Podľa TASR a analytikov z Inštitútu pre vzdelávaciu politiku na Ministerstve školstva (IVP) je na viac ako tretine základných škôl plat vyšší ako 1000 eur. IVP zároveň upozorňuje na neefektívnu platovú štruktúru, ktorá sa má prejavovať najmä v nízkych nástupných platoch. "Konečný plat pedagógov závisí od mnohých faktorov, ako sú napríklad vzdelanie, pozícia, dĺžka praxe, druh školy či od participácie v kontinuálnom vzdelávaní a výkonu rôznych činností, napríklad triednictvo," vysvetľuje šéf IVP Matej Šiškovič. Rozdiely v platoch sa tak prejavujú napríklad podľa typu škôl. Najvyššie priemerné platy v systéme základných a stredných škôl mali v minulom roku podľa IVP praktické školy - 1039 eur, špeciálne základné školy - 1030 eur, špeciálne gymnáziá - 1022 eur, základné školy - 984 eur, gymnáziá - 976 eur či stredné odborné školy - 975 eur. Najmenšie platy sú na športových gymnáziách (911 eur) a konzervatóriách (899 eur). "Spomínané sumy zodpovedajú roku 2014, pre ktorý má ministerstvo k dispozícii podrobné platové výkazy," podotkla Dupaľová Ksenzsighová. Podľa analytikov IVP až na 41 percentách zo všetkých 2167 základných škôl sa mal priemerný mesačný plat pohybovať vo výške medzi 900 až 1000. Na 23 percentách základných škôl bol priemerný plat nižší ako 900 eur. Priemerný plat v roku 2014 medzi 1000 až 1100 eur bol na 26 percentách základných škôl a na desiatich percentách bol vyšší ako 1100 eur. Podľa portálu Pravda a Iniciatívy slovenských učiteľov sú však informácie o platoch chybné. Iniciatíva reagovala na informáciu ministerstva školstva, že priemerný plat učiteľov v roku 2014 bol 997 eur. Mladý učiteľ na priemerný plat okolo 997 eur musí podľa Iniciatívy slovenských učiteľov čakať niekoľko rokov či desaťročí a zbierať kredity či absolvovať atestačnú skúšku. "Podľa platových taríf z roku 2015 atestovaný učiteľ s 32 rokmi praxe zarába 894 eur. Znamená to, že plat 997 eur by mohol dosiahnuť len učiteľ s druhou atestáciou a kreditmi alebo učiteľ s prvou atestáciou, 32 rokmi a maximálnym možným príplatkom 12 percent za kredity. Takýchto učiteľov je málo, rozhodne netvoria priemer, ale skôr výnimky," dodáva iniciatíva. Ministerstvo si navyše podľa iniciatívy vybralo dáta účelovo. Započítali tak platy v základných a stredných školách, platy riaditeľov, zástupcov a riadiacich pracovníkov, odmeny, nadčasy a krúžky. Na druhej strane vynechali podľa iniciatívy platy v materských školách, základných umeleckých školách, jazykových školách a školských zariadeniach. Podľa portálu platy.sk je priemerný plat učiteľa základnej školy 745 eur a priemerný plat učiteľa strednej školy 771 eur. Dátum zverejnenia analýzy: 25.01.2016 Naspäť Nahlásiť chybu

oficiálne údaje
posledný
TASR
Pravda
učiteľa základnej školy
učiteľa strednej školy


Zároveň strana Smer vo svojom programovom vyhlásení vlády prisľúbila diskusiu o volebných systémoch, diskusiu... ale žiadna nebola. Proste cez prázdniny, tri týždne štandardné pripomienkové konanie

Lucia Žitňanská správne hovorí o prísľube vlády iniciovať diskusiu o zmene volebného systému. Dohoda na základe ktorej sa navrhne úprava volebných zákonov mala predchádzať diskusii. Takáto diskusia neprebehla. Pripomienkové konanie prebehlo počas letných prázdnin na prelome júla a augusta a trvalo štandardnú dĺžku 15 pracovných dní. V Programovom vyhlásení vlády sa píše, že: " Vláda bude iniciovať diskusiu o potrebe zmeny volebného systému pre jednotlivé druhy volieb a v prípade dohody relevantných politických síl navrhne aj ich úpravu ." Zo záväzku v Progrmaovom vyhlásení vlády 2012 je zrejmé, že dohoda na základe ktorej sa navrhne úprava volebných zákonov mala predchádzať diskusii. Minister vnútra v lete predložil na pripomienkovanie novelu zákona, ktorá rieši volebné zákony. Podľa informácií Demagog.sk novele nepredchádzala žiadna oficiálna diskusia s partnermi. Minister vnútra sa vyjadril , že priestor na diskusiu bude vytvorený v parlamente počas jednotlivých čítaní zákona. Pripomienkové konanie k návrhu zákona o podmienkach výkonu volebného práva prebiehalo od 15.7. (pondelok) 2013 do 3.8. (sobota) 2013, čo je presne 15 pracovných dní. Podľa legislatívnych pravidiel štandardná dĺžka pripomienkovania je 15 pracovných dní: " Lehota na zaslanie pripomienok je 15 pracovných dní, ak predkladateľ neurčí dlhšiu lehotu ; lehota začína plynúť dňom zverejnenia návrhu zákona na pripomienkovanie na portáli. Ak pripomienkujúci orgán alebo inštitúcia pripomienky v určenej lehote nezašle, znamená to, že nemá žiadne pripomienky" Pripomienkové konanie novely zákona o volebnej kampani teda prebehlo v štandardnej dĺžke. Dátum zverejnenia analýzy: 09.09.2013 Naspäť Nahlásiť chybu

Programovom vyhlásení
vyjadril
Pripomienkové konanie
pravidiel
novely


Tá smrtnosť v Českej republike sa pohybuje už ku 400 obetiam. U nás je to tuším 12 aktualizované.

Smrtnosť je epidemiologický terminus technicus. Vyjadruje podiel počtu obetí nejakého ochorenia v pomere k počtu nakazených na dané ochorenie. Juraj Blanár nehovorí o podiele ale o počte zomrelých na covid-19. K 19. aprílu - t.j. dňu vysielania relácie - evidovalo Česko 186 úmrtí na koronavírus (nie 400). Na Slovensku k tomuto dňu podľahlo koronavírusu 12 ľudí. Blanár pre Demagóg.SK uviedol, že „ pri údaji okolo 400 som sa pomýlil. Mal som na mysli Rakúsko, ale povedal som Česko.” Rakúsko v tom čase evidovalo 443 obetí v dôsledku koronavírusu. Keďže Juraj Blanár hovoril nesprávne o smrtnosti a uviedol nesprávny počet obetí na koronavírus v Česku, hodnotíme jeho tvrdenia ako nepravdivé.

je Vyjadruje evidovalo podľahlo evidovalo


Európska banka pre obnovu a rozvoj sama ocenila ako slovenská vláda, ktorej som bol predsedom, dva roky tvrdo získavala peniaze na tieto projekty (PPP, pozn.).

Ako informuje článok na sme.sk , Európska banka pre obnovu a rozvoj (EBRD) schválila úver 250 miliónov eur na financovanie výstavby úsekov diaľnice D1 od severoslovenskej Dubnej skaly smerom na Košice prostredníctvom projektov verejno-súkromného partnerstva (PPP). Žiadne zmienky o ocenení húževnatosti pri získavaní PPP projektov zo strany EBRD sme však nenašli.

článok na sme.sk


Momentálne je pravda, že Ruská federácia nedodáva plyn pre domácu spotrebu na Ukrajine, ale pokračuje tranzit cez Ukrajinu, Slovensko do západnej Európy.

Je pravdou, že od 16. júna 2014 má Ukrajina od ruského Gaspromu zastavené dodávky plynu. Podla posledných informácii z casu overovania diskusie (1. júla 2014), dodávky plynu cez Ukrajinu aj napriek tejto situácii sú stabilné a bez závažnejších výkyvov na Slovensko a dalej do Európy. Dna 16. júna 2014 Rusko úplne zastavilo dodávky plynu pre Ukrajinu, po neúspešných rokovaniach Ukrajiny s Gaspromom. Stalo sa tak po uplynutí termínu na zaplatenie požadovanej sumy (cca 2 miliardy USD) z dlhu Ukrajiny voci ruskej firme Gazprom. Moskva však trvá na tom, že Ukrajina musí nadalej nechat prúdit cez svoje územie plyn do krajín Európskej únie, ktoré odoberajú ruský plyn. Ukrajina má dostatok zásob na pokrytie vlastných potrieb a krajín EÚ minimálne do konca leta tohto roku. Reuters , 16. júna 2014: "Calling time on weeks of wrangling in talks over natural gas supplies, Russia said Kiev had missed a Monday morning deadline to repay $1.95 billion owed for previous purchases and announced Ukraine would now only get gas it has paid for in advance. At the same time, Moscow insisted that Ukraine must let Russian gas flow across the country through international pipelines to Russia's clients in the European Union - noting a temptation for Kiev to tap into those supplies in transit." Plyn podla posledných informácii z 30. júna 2014, napriek zastaveniu dodávok ruského plynu pre Ukrajinu prúdi dalej na Slovensko a na európsky trh. V piatok 27. júna 2014 TASR citovala šéfa Gazpromu Alexeja Millera, ktorý povedal, že podla najnovších informácií, európski zákazníci dostávajú plyn v objemoch, ktoré sú charakteristické pre obdobie zimy. Aj informácie Reuters z 1. júla 2014 hovoria o stabilnom prísune plynu cez Ukrajinu dalej na Slovensko a do Európy. Dátum zverejnenia analýzy: 30.06.2014 Naspäť Nahlásiť chybu

zastavilo Reuters informácii TASR Reuters


My teraz rozprávame o druhom dieťati, hovoríme o eurovale 2. Ktorý sa významne navyšuje najmä po tom, ak už, povedzme, Írsko a Portugalsko vyčerpali všetky zdroje.

Finančná pomoc bola Portugalsku odsúhlasená v máji 2011. EÚ a MMF poskytnú v nasledujúcich troch rokoch pomoc vo výške 78 mld. eur, z ktorej 52 mld. bude poskytnutých EÚ.

Portugalsku
odčerpalo
ČTK
85 miliárd eur


Áno, ale nemal som vtedy ešte také ambície (v roku 2012, pozn.) a hlavne ani som si nemyslel nikdy, že do tej politiky budem chcieť vstúpiť.

Boris Kollár do politiky už v raz vstúpil, a to v roku 2010 vo voľbách do NR SR za stranu Únia - strana pre Slovensko. Na základe týchto skutočností hodnotíme Kollárov výrok ako nepravdivý. Založenie strany Sme rodina a kandidatúrou v nadchádzajúcich parlamentných voľbách v marci roku 2016 nie je prvým kontaktom Borisa Kollára s politikou. V roku 2010 sa Kollár ocitol i na kandidátnej listine strany, Únia - strana pre Slovensko , ktorá vznikla zlúčením troch strán : Slobodné fórum, Občianski kandidáti a Liga - Občiansko liberálna strana a ktorej lídrom bol Branislav Záhradník. Dátum zverejnenia analýzy: 22.02.2016 Naspäť Nahlásiť chybu

Sme rodina
Únia - strana pre Slovensko


A dokonca sestry nie sú spokojné s tými 16%, dvojnásobok by chceli, však včera prebehla táto správa.

Slovenská komora sestier a pôrodných asistentiek (SaPA) vydala 1. októbra 2018 vyjadrenie k tlačovej konferencii ministerky zdravotníctva Andrey Kalavskej a ministra financií Petra Kažimíra z 28. septembra 2018, na ktorej ohlásili navyšovanie platov zdravotných sestier o 16 % na nasledujúci rok. SaPA hodnotí pozitívne snahu Ministerstva zdravotníctva zvýšiť platy, no 16% nepovažuje za nedostatočnú sumu na to, aby to zastavilo odliv zdravotných sestier do zahraničia. Za uspokojivé by považovali zvýšenie hrubej mzdy na úroveň 1 600 eur (približne 1 180 čistej mzdy, pozn.). Ak pri súčasnom nastavení sestrám pribudne k platu podľa Kažimíra zhruba od 100 do 130 eur, dvojnásobným zvýšením by sa platy sestier (v súčasnosti 739-876 eur, pozn.) priblížili k požadovanej sume. Výrok napriek odchýlke hodnotíme hodnotíme ako pravdivý. Ministerka zdravotníctva potvrdila ešte v apríli 2018, že o zvyšovaní platov zdravotných sestier sa rokuje. Vtedy sa hovorilo o 10 %-nom zvýšení, ktoré by malo byť súčasťou vládneho sociálneho balíčka. K tomuto predbežnému návrhu sa vyjadrila Slovenská komora sestier a pôrodných asistentiek, ktorá navýšenie pokladala za nízke. Podľa člena prezídia SaPA Milana Laurinca to " nezabezpečí to, aby základná zložka mzdy sestry alebo pôrodnej asistentky bola na úrovni priemernej mzdy v národnom hospodárstve " ( 1002 eur, pozn.). Komora sestier sa takisto obávala, že aj keby sa oficiálne zvýšila základná mzda, reálne platy by im stúpnuť nemuseli, lebo by im napríklad odrátali pohyblivú či nenárokovateľnú zložku mzdy. Podľa najnovších informácií sa rozpočet rezortu zdravotníctva pre rok 2019 navýši až o 300 miliónov. „ Zdravotníctvo bude mať najlepší rozpočet v histórii Slovenska ,“ povedal minister Kažimír. „ Prvý raz bude disponovať sumou vo výške 5,2 miliardy eur, vrátane peňazí z poisťovní a zo štátneho rozpočtu. Medziročný nárast rozpočtu rezortu je vyše 300 miliónov eur, teda o 6,2%. Zvyšujeme aj prostriedky na rekonštrukcie a investície, zo 70 na 100 miliónov ročne , “ dodal. Platy sestier, pôrodných asistentiek a sanitárov sa majú tarifne zvýšiť od januára budúceho roku o 10 %. Informovala o tom Kalavská po tom, čo sa oba rezorty dohodli o navýšení rozpočtu pre zdravotníctvo v roku 2019. " Sestra - špecialistka bude mať zvýšenie platu až o 16 percent od 1. januára 2019. V čistom by jej na výplatnú pásku malo pribudnúť zhruba od 100 do 130 eur. Na platy zdravotníckeho personálu pôjde viac o 200 miliónov eur ", uviedla Kalavská. V súčasnosti sa základný plat zdravotnej sestry pohybuje od 739 do 876 eur. Dátum zverejnenia analýzy: 01.10.2018 Naspäť Nahlásiť chybu

vyjadrenie navyšovanie apríli vyjadrila 1002 informácií Kalavská


Je to súčasťou programového vyhlásenia, že obmedzia v parlamente imunitu poslaneckú...

V programovom vyhlásení vlády sa na 5. strane vláda zaviazala predložiť návrh na obmedzenie poslaneckej imunity.

programovom vyhlásení vlády


...ale ja by som ešte k predčasným dôchodokom povedal, že oni tie dôchodky predčasné, aby neboli využívané v maximálnej miere, tak sú s nárokom na predčasný dôchodok spojené aj nepopulárne úpravy, že predčasnému dôchodcovia sa vypočítaný dôchodok za každý mesiac, ktorý mu chýba do dovŕšenia dôchodkového veku kráti o pol percenta...

Podľa zákona o sociálnom poistení č.461/2003 Z. z. . sa okrem iného píše aj o tomto: "§ 68 ods.1 Určenie sumy predčasného starobného dôchodku Suma predčasného starobného dôchodku sa určí ako súčin priemerného osobného mzdového bodu, obdobia dôchodkového poistenia získaného ku dňu vzniku nároku na výplatu predčasného starobného dôchodku a aktuálnej dôchodkovej hodnoty platnej ku dňu nasledujúcemu po zániku dôchodkového poistenia znížený o 0, 5 % za každých začatých 30 dní od vzniku nároku na výplatu predčasného starobného dôchodku do dovŕšenia dôchodkového veku; § 63 ods. 1 tretia veta a štvrtá veta platia rovnako."


Tomuto absolútne nerozumiem, pretože 20% hranica sa prijala za prvej Dzurindovej vlády, keď bol vo vláde pán, pán Csáky bol podpredsedom vlády a s tým súhlasilo SMK a bolo to v podstate prijaté.

Zákon z 10. júla 1999 č. 184/1999 Z. z. o používaní jazykov národnostných menšín , ktorý ustanovuje 20% hranicu (§2) bol prijatý za účasti SMK, klub SMK však hlasoval proti tomuto zákonu, okrem B. Bugára, ktorý na hlasovaní nebol prítomný.

hlasoval proti


Úvery sú už z dlhodobého hľadiska, pretože to bola ČOVka, priemyselný park Sever, dopravná infraštruktúra, most Slančíková.

Poslanci v Nitre skutočne schválili úver na financovanie investícií mesta, ako napríklad na výstavbu spomínaného mosta Slančíková, či budovanie dopravnej infraštruktúry (Prepojenie komunikácie Bajkalská - Karpatská). Celkový dlh mesta Nitra za rok 2013 je podľa hodnotenia portálu Hospodárenie miest, obcí a VÚC od INEKO na úrovni 31,8 %. Dátum zverejnenia analýzy: 07.11.2014 Naspäť Nahlásiť chybu

schválili hodnotenia


Rudolf Kusý (...) sme svedkami najdrahšej kampane v histórii Slovenska čo sa týka župných volieb...

Zákon upravujúci formu a financovanie volebných kampaní platí od roku 2014. To znamená, že povinnosť kandidátov zverejňovať výdaje na svoju kampaň na osobitnom transparentnom účte platí od tohto roku. Nie je preto možné vyhľadať údaje o prostriedkoch vynaložených na volebnú kampaň v celej histórii Slovenska, a teda ani zhodnotiť, či bola kampaň Rudolfa Kusého skutočne najdrahšia. Vyššie územné celky boli vytvorené navyše až zákonom č. 302/2001 Z. z. o samospráve vyšších územných celkov, čo je 8 rokov po vzniku samostatnej SR. Celkové výdavky jednotlivých kandidátov na kampaň ešte nie sú známe, keďže kampaň ešte beží. Výrok Daniela Krajcera je preto neoveriteľný. Podľa zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov z 29. mája 2014 môže nezávislý kandidát na funkciu predsedu samosprávneho kraja minúť najviac 250 000 eur (§ 6 ods. 1a). Politická strana môže viesť kampaň maximálne vo výške 500 000 eur (§ 7) a tretia strana vo výške 25 000 eur (§ 8 ods. 8). V pôvodnom zákone č. 85/2005 Z. z. o politických stranách a politických hnutiach mali povinnosť zverejňovať náklady na volebnú kampaň len politické strany vo svojich výročných správach (§ 30 ods. 2m). Podľa § 2 ods. 2 zákona č. 181/2014 Z. z. začína volebná kampaň dňom uverejnenia rozhodnutia o vyhlásení volieb v Zbierke zákonov SR a končí 48 hodín pred dňom konania volieb. Do záverečnej sumy kampane "sa započítavajú aj náklady vynaložené na propagáciu kandidáta, ktoré kandidát vynaložil v čase začínajúcom 180 dní predo dňom vyhlásenia volieb" (§ 6 ods. 3).V prípade volieb do VÚC 2017 prebieha kampaň v období 28. júna až 2. novembra 2017. Náklady na kampaň musia kandidáti pod hrozbou sankcií zverejňovať na osobitnom transparentnom účte. Údaje z tohto účtu " musia byť bezplatne, diaľkovo a nepretržite prístupné tretím osobám a musia zobrazovať prehľad platobných transakcií. Adresu webového sídla, na ktorom sú tieto údaje zobrazené, oznámi nezávislý kandidát ministerstvu vnútra, ktoré ju zverejní na svojom webovom sídle" (§ 6 ods. 7). Kandidát na predsedu BSK Rudolf Kusý si transparentný účet založil pred 11. júlom 2017 . Podľa mesačných pohybov na účte Kusý do dnešného dňa na kampaň minul 104 759 eur. Ostáva mu ešte 29 581,1 eur. Podľa Daniela Krajcera je Kusého kampaň masívna a najdlhšie trvajúca, a pohyby na jeho účte tento rozsah kampane neodrážajú. Na údajnú netransparentnosť a pochybnosť vo financovaní volebnej kampane Rudolfa Kusého poukazoval už v júli 2017 aj ďalší jeho protikandidát Milan Ftáčnik. Peter Kováč zo SME.sk prišiel 5. októbra 2017 s informáciou, že Kusý na svoju volebnú kampaň minul 70 tisíc eur už pred jej oficiálnym začiatkom. Podľa odhadov by mohla byť Kusého kampaň najdrahšou spomedzi všetkých kandidátov na predsedu BSK. Téme sa opäť 13. októbra 2017 venovala napríklad Pravda.sk, a Rudolf Kusý bol znovu obvinený zo skorého začiatku kampane. Politológ Michal Horský zároveň upozornil na medzery v zákonnej úprave financovania kampaní. Podľa jeho názoru sú náklady na kampaň pre verejnosť častokrát neprehľadné a z transparentných účtov " nemožno vždy vyčítať, na aké konkrétne položky sa peniaze minuli" . Sám Kusý v rozhovore pre Denník N dňa 17. októbra 2017 uviedol , že minul " 110 tisíc eur z transparentného účtu, pred jeho založením okolo 70 tisíc eur. Počítam, že ešte 50 tisíc tam pôjde a minieme 230 tisíc eur, ak získame ešte od ľudí podporu" . U ostatných kandidátov na predsedu BSK vyzerá financovanie volebnej kampane zatiaľ nasledovne. Pavol Frešo svoju kampaň zaplatí z vlastných zdrojov a zo zdrojov jej producenta Petra Núňeza. Druhý menovaný odhadol doterajšie náklady na viac ako 100 000 eur, k čomu Frešo dodal , že výsledná cena kampane nepresiahne sumu 200 000 eur. Milan Ftáčnik zatiaľ podľa údajov na transparentnom účte na kampaň minul 92 575 eur, Daniel Krajcer len 13 536 eur. Krajcer však predpokladá , že jeho kampaň bude stáť celkom 100 000 eur, a okrem toho zverejnil mená svojich troch hlavných podporovateľov, László Sólymosa, Juraja Miškova a Martina Jóna. Financovanie kampane Juraja Drobu stranou Sloboda a Solidarita (SaS) a transparentný účet strany Demagog.SK už rozoberal 18. júla 2017 . SaS poskytla každému svojmu kandidátovi na post predsedu samosprávneho kraja 100 000 eur, túto sumu Droba doplnil vlastnými 20 000 eurami. „ Bilbordy budú stáť v septembri 7 656 eur s DPH a v októbri 7 182 eur s DPH, v cenách sú aj tlač a výlep ", dodal . Kandidáti na predsedu BSK mali v roku 2013 výrazne väčšie výdaje na predvolebnú kampaň v porovnaní s ostatnými krajmi. Pavol Frešo minul najviac, 208 000 eur, Monika Flašíková-Beňová 200 000 eur a Daniel Krajcer 184 000 eur. Krajcera však stál jeden získaný hlas suverénne najviac, 11,35 eur. Pre predstavu, kandidát, ktorý utratil štvrtú najvyššiu sumu peňazí, bol Jaroslav Baška v Trenčianskom samosprávnom kraji so 127 000 eurami. Na základe dostupných údajov sa teda ukázalo, že najviac finančných prostriedkov sa na kampaň chystá vynaložiť Rudolf Kusý (230 000 eur), čo je o 22 000 eur viac ako v prípade víťaza krajských volieb v roku 2013, Pavla Freša (208 000 eur). Dátum zverejnenia analýzy: 17.10.2017 Naspäť Nahlásiť chybu

zákona č. 181/2014 Z. z.
zákone č.
85/2005 Z. z.
transparentný účet
pred 11. júlom 2017
Krajcera
poukazoval
5. októbra 2017
13. októbra 2017
uviedol
Frešo
dodal
Ftáčnik
Krajcer
predpokladá
zverejnil
transparentný účet
18. júla 2017
dodal
2013


...už aj pán Koval, predseda predstavenstva Pro-Hokeja, avizoval verejne, že na základe výsledku volieb, že tá zmluva (medzi SZĽH a Pro-Hokej a.s., pozn.), ktorá je podpísaná, že môže byť za istých okolností otvorená a tento proces sa môže začať oveľa skôr než o rok.

Juraj Koval pri svojom zvolení za predsedu Pro-Hokeja povedal o zmluve medzi SZĽH a Pro-Hokejom toto : "Zatiaľ na tejto zmluve nechceme nič meniť, možno po zmene vedenia otvoríme niektoré jej body." (Koval, Pravda 10. 6. 2015). Výrok Richarda Lintnera teda hodnotíme ako pravdivý.

toto
10. Júna
Tipsport extraliga


Dokonca aj dvihnutie dane s pridanej hodnoty o 1% z 19-tich na 20% sa nepremieta úplne v 100% výške do zvýšenia koncových cien spotrebiteľských cien teda tovarov a služieb, ale premieta sa približne 35% do neregulovaných cien a s 3% do regulovaných cien.

Nevieme presne, z ktorej štúdie alebo správy J. Kollár čerpá. IFP vo svojej najnovšej prognóze (8. februára 2011) hovorí o premietnutí zvýšenej DPH do inflácie (s.4): " Príspevok zvýšenia DPH k inflácii tak predstavuje 0,4 p.b."

prognóze


Lenže aj k tým sa vrátim. Lenže v tejto situácii z tých 700 eur v priemernej mzde 250 už nemáme, sú požičané a my sme museli riešiť situáciu nie ďalšieho zadlžovania, ale zreálnenia financií, ktoré máme, rozložili sme tento záväzok na 3 roky, takže keď to obrazne vyjadrím a priblížim k tomuto príkladu, z tých 700 eur v prvom roku by sme mali tu dlžobu a zreálnenie peňazí urobiť o sto eur a na občana celý ten balíček ukladá 9 eur.

K údaju 250 eur, ktoré má každý dlhovať, sme sa nevedeli žiadnym spôsobom dopočítať. Podľa ŠÚ bol počet obyvateľov na Slovensku k 30. júnu 2010 5 429 763, k 31.12.2009 bol celkový verejný dlh SR 22 584 494 000 eur, na jedného obyvateľa tak celkový dlh predstavuje 4159 eur, ak by sme počítali len s pracujúcimi, je to ešte viac. Ak by sme z nejakého dôvodu túto položku rozpočítali na 12 častí, akože 12 mesiacov roka, dopátrame sa k číslu 346 eur.

Ak by sme rátali len s objemom záväzkov štátu na splátky istín štátneho dlhu v roku 2010 , ktorý predstavuje 8 779 174 632 eur, na osobu to vychádza 1616 eur. Pri „mesačnom“ prepočte 134 eur. Priebežné plnenie štátneho rozpočtu na tento rok hovorí po ostatnej aktualizácii pred reláciou o schodku 3 852 785 000 eur, čo by predstavovalo na obyvate ľa 709 eur, pri "mesačnom" výpočte 59 eur . Ako prišla premiérka k týmto číslam, netušíme.

Podľa ŠÚ

Priebežné plnenie štátneho rozpočtu


Ale druhý, ktorý má 10 000 krúžkov, ten sa nedostane, lebo nebol na správnom mieste tej kandidátky, lebo je tam blok 3 % pre prekrúžkovanie.

Výrok Igora Matoviča priamo nadväzuje na jeho predchádzajúci výrok o tom, že v istom prípade stačilo kandidátovi 682 preferenčných hlasov na to, aby sa stal poslancom NR SR. V tomto výroku tvrdí, že existujú kandidáti, ktorí síce dostali 10 tisíc krúžkov, ale do NR SR sa nedostali kvôli tomu, že neboli na kandidátke na vyššom mieste, resp. preto, že počet ich preferenčných hlasov nedosahoval 3 % z celkového počtu hlasov pre danú politickú stranu. Je síce pravda, že zákon stanovuje spomínanú troj percentnú hranicu, a tiež je pravda, že v posledných voľbách v roku 2012 viacero kandidátov s viac ako 10 tisíc preferenčnými hlasmi nezískali mandát v NR SR. Žiadny s týchto kandidátov však nekandidoval za stranu, ktorá by sa dostala do NR SR (získala vo voľbách 5 % hlasov, pozn.). Ak teda niektorý s kandidátov dostal 10 tisíc krúžkov a nezískal mandát, dôvodom nebola spomínaná troj percentná hranica, ale to, že sa ich strana vôbec nedostala do parlamentu. Z tohto dôvodu hodnotíme výrok ako zavádzajúci. 10 000 preferenčných hlasov môže byť nedostatočných pre úspech v súboji o poslanecké kreslo. V tejto situácii sa v roku 2012 ocitlo napr. päť kandidátov SNS, a rovnako päť kandidátov SMK - menovite napr. Ján Slota s 59 370 preferenčnými hlasmi, Adnrej Danko s 36 508 hlasmi alebo Pál Csáky s 25 803 hlasmi. ( sme.sk ) Pri porovnaní získaných preferenčných hlasov so zoznamom zvolených poslancov z posledných parlamentných volieb 2012, sme nenašli prípad, kedy by niektorý z kandidátov parlamentných strán (SMER-SD, KDH, OĽaNO, Most-Híd, SDKÚ-DS a SaS, pozn.) získal 10 tisíc preferenčných hlasov a zároveň nezískal mandát poslanca NR SR. Zákon (.doc) o voľbách do NR SR stanovil pre hranicu prihliadnutia na preferenčné hlasy 3 percentá z celkového počtu platných hlasov odovzdaných pre stranu (§ 43 ods. 5): "V rámci jednotlivých politických strán alebo koalícií kandidáti dostanú mandáty pridelené strane v poradí, v akom sú uvedení na hlasovacom lístku. Ak však voliči, ktorí odovzdali platný hlas pre túto politickú stranu alebo koalíciu, využili právo prednostného hlasu, dostane najskôr mandát ten z kandidátov, ktorý získal najmenej tri percentá prednostných hlasov z celkového počtu platných hlasov odovzdaných pre politickú stranu alebo koalíciu." Návrh zákona o podmienkach výkonu volebného práva, ktorý bol schválený 29.5.2014, na tejto formulácii nič nemení (§ 65 ods. 5). Dátum zverejnenia analýzy: 05.06.2014 Naspäť Nahlásiť chybu

sme.sk
získaných preferenčných hlasov
zvolených poslancov
Zákon
Návrh


Ja musím pripomenúť každému Slovákovi, aj sebe, od roku 2004 do tejto krajiny z Európy prišlo vyše 11,5 miliardy eur. Čistý príjem, lebo nejaké peniaze sme aj do Bruselu posielali.

Podobný výrok sme overovali už v minulosti ohľadom tvrdení Rafaela Rafaja v novembri 2012: V rozpočtovom období EU 2007 - 2013 Slovensko malo prispieť do rozpočtu EU podľa prepočtov organizácie Open Europe 3,5 miliardami a získať malo 14 miliárd. Podľa materiálov Európskej Komisie sme v prvých troch rokoch do rozpočtu EU zaplatili 1,54 miliárd, z rozpočtu EU sme získali 3,51 miliárd. Podľa článku na sme.sk dostalo Slovensko od Európskej únie na roky 2007 až 2013 spolu približne 11,5 miliardy eur formou eurofondov s tým, že ich môže čerpať až do roku 2015. Eurofondy sme ale ešte nestihli celkom vyčerpať. Spomínaných 11,5 mld. Eur v eurofondoch teda nemôžeme brať za "čistý príjem". Podľa prepočtov Open Europe by to mohlo byť 10,5 miliardy Eur "čistých príjmov" v rozpočtovom období 2007-2013. Spomínané dáta pre roky 2004-2007 sa nám nepodarilo však zistiť, preto výrok Petra Kažimíra hodnotíme ako neoveriteľný.

overovali prispieť materiálov článku


Prezident samozrejme môže sa pýtať predstaviteľov orgánov verejnej moci na to, kde ktorá vec zlyháva. Samozrejme plne rešpektujúc či už vyšetrovanie alebo konanie.

Prezident Slovenskej republiky má podľa Ústavy SR a doplňujúcich zákonov právo požadovať informácie od členov vlády či iných štátnych orgánov, vrátane spravodajských služieb. Výrok preto hodnotíme ako pravdivý. Právomoc prezidenta dožadovať sa informácií od vlády a jej členov vychádza z čl. 102 ods.1 písm. r) zákona č. 460/1992 Z. z., Ústava Slovenskej republiky: "Prezident má právo vyžadovať si od vlády Slovenskej republiky a od jej členov informácie potrebné na plnenie svojich úloh." To je doplnené čl. 102 ods. 4 Ústavy, ktorý odkazuje na ďalšiu legislatívu upravujúcu túto právomoc: " Podrobnosti o výkone ústavných právomocí prezidenta podľa odseku 1 môže ustanoviť zákon." Takou je napríklad § 4 ods. 2 zákona č. 46/1993 o Slovenskej informačnej službe, podľa ktorého: " Riaditeľ je povinný podať v určenej lehote a požadovanom rozsahu informáciu, o ktorú písomne požiada: a) prezident Slovenskej republiky, b) predseda Národnej rady Slovenskej republiky, c ) predseda vlády Slovenskej republiky." Rovnako to platí aj o Vojenskom spravodajstve, o ktorého činnosti podľa § 4 ods. 2 zákona č. 198/1994 Z. z. o Vojenskom spravodajstve informuje Minister obrany Slovenskej republiky: " Minister je povinný predložiť v určenej lehote a požadovanom rozsahu informáciu, o ktorú písomne požiada a) prezident Slovenskej republiky, b) predseda Národnej rady Slovenskej republiky, c) predseda vlády Slovenskej republiky."

ods.1
ods. 4
ods. 2
ods. 2


...tu sa ozývajú zámery z pozície pána ministra kultúry a vládnej koalície, že oni chcú odvolávať mediálne rady, oni chcú rady rušiť.

Návrhy ministra Krajcera obsahujú aj zrušenie teraz fungujúcich kontrolných rád a vytvorenie jednej novej.

Návrhy ministra Krajcera


...takisto tam (v Občianskej vízii, pozn.) nájdete povedzme aj riešenie starodôchodcov, čo sa nám nepodarilo v predchádzajúcich vládach (...) už je to v druhom čítaní.

Individuálny prepočet penzií starodôchodcov by podľa ministra práce a sociálnych vecí Jána Richtera mohla SP stihnúť do konca polroka budúceho roka. “ Som presvedčený o tom, že novela bude prijatá, ” povedal po rokovaní vlády. Zdôraznil, že novela zákona sa týka len 101 tisíc starodôchodcov z celkového počtu 451 tisíc vzhľadom na to, že len 101 tisíc starodôchodcov by malo podľa nových pravidiel účinných od 1. januára 2004 vyšší dôchodok. Do konca roka 2003 bol totiž podľa Richtera dôchodkový systém viac solidárny a od začiatku roka 2004 sa pri výpočte dôchodkov posilnila zásluhovosť.

Štátny tajomník rezortu práce a sociálnych vecí za Most-Híd Ivan Švejna je rád, že sa po dlhých trinástich rokoch konečne našla politická vôľa odstrániť nespravodlivosť, ktorá trápi časť starodôchodcov. “Od Nového roka sa vďaka tomu prerátajú a zvýšia dôchodky približne 100-tisíc starodôchodcom, ktorí doplatili na zmenu zákona v roku 2004, ” dodal.

Novela zákona o sociálnom poistení bola v prvom čítaní schválená Národnou radou SR. Za hlasovalo z prítomných 136 poslancov 135, s čím sa návrh dostal do druhého čítania. Novela zákona je momentálne ešte predmetom prerokovania v príslušných výboroch.

Je pravdou, že vyriešiť túto problematickú oblasť sociálnych vecí sa zatiaľ nepodarilo v predchádzajúcich vládach, avšak v programovom vyhlásení vlády Ivety Radičovej bola deklarovaná snaha prehodnotiť dôchodkový systém rôznymi opatreniami.

.pdf
vníma
píše
Sociálna poisťovňa
Zvýšený dôchodok
povedal
Štátny tajomník
schválená
vyhlásení


Ich dobrý zdravotný stav (4 otrávených metanolom z Prešovského kraja, pozn.) je výsledkom skvelej spolupráce policajných zložiek, ktoré upozornili na to, že konzumuje taký alkohol ešte skôr, ako ho stihli skonzumovať viac a ako nastali nejaké zdravotné následky, takže sú už doma a sú bez trvalých zdravotných následkov.

Ministerka zdravotníctva, podobne ako minister pôdohospodárstva, zveličuje rýchlosť koordinácie českých a slovenských policajtov a nutnosť zdravotnej pomoci konzumentom v Prešovskom kraji. Tí sa dostali ku konzumentom až po vyše dni od času konzumácie a zdravotný stav konzumentov v tom čase nebol výrazne zhoršený. Výrok ministerky Zvolenskej považujeme za nepravdivý.

Podľa článku v Prešovskom Korzári sa oslava, na ktorej bol alkohol obsahujúci metanol konzumovaný prebiehala v piatok. " Česká polícia upozornila v sobotu pred polnocou na podozrivú objednávku slovenských kolegov. Na základe údajov od českých kolegov polícia kontaktovala objednávateľa, zaistila vzorky alkoholu z oslavy a poslala ich na preskúmanie do kriminalisticko-expertízneho ústavu v Košiciach. V dvoch z piatich vzoriek zistili vysoký obsah metylalkoholu," opísal prešovský hovorca. "Následne všetkým, ktorí prišli na oslave do styku s alkoholom, odporúčala polícia vyšetrenie, hoci nemali akútne klinické príznaky ," doplnil Džobanik."

Z uvedeného je teda zrejmé, že zdravotný stav ľudí v Kapušanoch, ktorí konzumovali inkriminovaný alkohol, nebol zďaleka taký dramatický, ako sa zdá z vyjadrenia ministerky. Rovnako sa nezdá, že by práve zásah polície znemožnil konzumentom pokračovať v pití tohto českého alkoholu. Výrok ministerky preto hodnotíme ako nepravdivý.

Prešovskom Korzári


...a teraz sa opriem o čísla Národnej banky Slovenska. ...neurobilo sa nič s mierou zamestnanosti, ktorá sa absolútne nezmenila. Štvrtý kvartál 2013 oproti štvrtému kvartálu 2012, nula. V prvom kvartáli to bol úbytok 1,1%, v druhom kvartáli 1,2%, v treťom kvartáli úbytok zamestnanosti 0,8%.

J. Kollár správne uvádza, medziročný vývoj sezónne upravenej zamestnanosti podľa metodiky ESNÚ 95. Výrok hodnotíme ako pravdivý J. Kollár uvádza údaje za posledný štvrťrok 2013. Údaje výberového zisťovania ŠÚ SR sú dostupné len do 3. štvrťroku 2013. Údaje za posledný štvrťrok 2013 sú dostupné len podľa metodiky ESNÚ 95 , ktoré spracováva tiež štatistický úrad SR. Uvádzame preto tieto údaje. Zmena v zamestnanosti oproti rovnakému štvrťroku predchádzajúceho roka v % Štvrťrok 2013 sezónne upravená sezónne neupravená Q1 - 1,1 - 1,0 Q2 - 1,2 - 1,3 Q3 - 1,8 - 0,9 Q4 0,0 0,1 Zdroj: ŠÚ SR Údaje ŠÚ SR podľa metodiky ESNÚ 95 využíva ja NBS vo februárovom komentári (.pdf, s. 3). Pravdepodobne odtiaľ ich čerpá J. Kollár. Podľa ďalšej správy NBS jednotlivé kvartálne miery zamestnanosti podľa ESA 95 medziročne klesli nasledovne: v prvom štvrťroku 1,0%, v druhom štvrťroku o 1,3%, v treťom štvrťroku o 0,9%. V tomto prípade ide o medziročné zmeny sezónne neupravenej zamestnanosti. Dátum zverejnenia analýzy: 17.02.2014 Naspäť Nahlásiť chybu

výberového zisťovania
ESNÚ 95
ŠÚ SR
komentári
správy


Intenzívnym budovaním prepojení s plynárenskými sieťami, vrátane využitia plynu LNG a s elektrizačnými sústavami okolitých krajín, vláda posilní bezpečnosť dodávok, nezávislosť od jedného dodávateľa, čím sa zlepší aj konkurenčné prostredie.

Počas súčasnej vlády došlo napríklad k prepojeniu plynovodu s Maďarskom a spusteniu plynovodu Vojany-Užhorod. Taktiež sa momentálne pracuje na prepojení s Poľskom. V elektrizačných sústavách v posledných rokoch nedošlo k prepojeniu s okolitými krajinami, plánuje sa však prepojenie s Maďarskom, ktoré by malo byť dokončené v roku 2018. Sľub hodnotíme ako čiastočne splnený. V správe Európskej komisie zo začiatku roka o prepojenosti energetických sietí nebolo Slovensko zaradené ku 12 krajinám, ktoré majú nedostatočnú prepojenosť s okolitými krajinami. Najväčším problémom slovenskej energetickej bezpečnosti zostáva závislosť na ruských zdrojoch ako ropa a plyn. Tomu má pomôcť práve plánované severno-južné prepojenie idúce z Poľska cez Slovensko až po Chorvátsko. Prepojenie s Poľskom pre využitie LNG (skvapalnený plyn, pozn.) v súčasnej dobe prebieha. Podľa denníka Pravda : " Na projekt spájajúci plynovodom Poľsko so Slovenskom nedávno prispela aj Európska únia. Na prípravné a inžinierske štúdie vyčlenila 4,6 milióna eur. Eustream plánuje plynovod pripraviť do komerčnej prevádzky v roku 2019 ." Portál vEnergetike v októbri 2015 upozornil na to, že plynovod medzi Slovenskom a Maďarskom zatiaľ nie je využívaný, hoci je v komerčnej prevádzke od júla. Dátum zverejnenia analýzy: 05.10.2015 Naspäť Nahlásiť chybu

prepojeniu spusteniu nedošlo plánuje nebolo plánované Pravda upozornil


Rozhodli sme, že prestaneme po roku 2023 podporovať výrobu elektriny z uhlia.

Štát dlhodobo dotuje ťažbu uhlia, ktoré elektrárne používajú na výrobu elektrickej energie. V roku 2018 do ťažby tiekli dotácie vo výške viac ako 100 miliónov eur, v roku 2019 to má byť 80 miliónov. Pôvodne chcel štát dotovať ťažbu uhlia v Hornonitrianskych baniach do roku 2030, neskôr vláda tento zámer skrátila na koniec dotácií v roku 2023. Tvrdenie Petra Pellegriniho preto hodnotíme ako pravdivé.

tiekli skrátila


90%, pán poslanec 90% ľudí prijalo túto ponuku, pretože dostali viac ako ju dostali pred tým. Tam bolo plus 20%.

Na portáli aktuálne.sk sa uvádza, že ide o 40 tisíc ľudí, ktorých majetku sa spor týka, z čoho približne 1036 nepristúpilo na to, aby pozemok predali štátu za 1,2-násobok trhovej ceny, čo sú pribižne 3% ľudí, ktorí sa so štátom nedohodli. Čas.sk uvádza, že ide o 1300 vlastníkov, ktorých bude treba odškodniť. To je 3,25%, čo môžeme zaokrúhliť na 3%. Ponuku podľa týchto zdrojov teda prijalo približne až 97% ľudí, čo je aj údaj, ktorým argumentoval Marek Maďarič zo SMERU-SD v relácii Na telo.

aktuálne.sk

Čas.sk